Bible in one year - Aymara Bible 1997 - February 3\n1. Take israelitanacasti Sin sat wasarat sarawayjjapjjänwa, ucampis Tatitun arunacaparjamasti jupanacajj juc'at juc'atawa sarapjjäna. Ucatsti Refidim sat chekaru purisajja ucqharuw carpantasis utjantapjjäna, ucampis uca orakenjja jupanacasti umjja umt'añataquejj janiw jicjjatapcänti.\n2. Ucatsti Moisesaruw mayipjjäna: —¡Uma churapjjeta umt'añataqui! —sasa. Ucat Moisesajj saraquïnwa: —¿Cunatsa nayaruqui mayipjjesta? ¿Cunatsa jumanacajj uqhama Diosaru yant'ar uchapjjta? —sasa.\n3. Ucampis israelitanacajj umat pharjatajja Moisés contrawa jan walinac parlapjjäna aqham sasa: —¿Cunatsa Egiptota apsunipjjesta, nanacaru, wawanacajjaru, animalanacajjaru umat jiwarayañataquejja? —sasa.\n4. Ucatsti Moisesajj, Tatituruw arnakäna: —¿Cunsa luräjja aca marcampejja? Acat mä juc'ampirojja kalampi c'upjasawa jiwayapjjetani —sasa.\n5. Ucat Tatitojj Moisesarojj saraquïnwa: —Jumasti israelit jakenac nayrakatar pasam, Israelanquir jilïr jakenacampi compañt'ata, uqhamarac jawiraru jisctcayätajj uca jach'a thujrum ayjjarusiwayasin sarantam.\n6. Nayasti qhaya Horeb sat kollunjja mä karka patan suyäma. Ucampis cunapachatejj uca karkaru jach'a thujrumampi jisctcäta ucqhasti, umawa ucatjja mistunini jakenacan umt'apjjañapataqui —sasa. Ucatsti Moisesajj uqhamwa luräna, Israelanquir jilïri jakenac nayrakatanjja.\n7. Uca chekarojja Meriba sasaw sutichäna, israelitanacan mayipjjatap laycu, uqhamarac suticharaquïnwa Masah sasa, Diosaru aqham sas yant'aru uchapjjatap laycu “¿Tatitojj jiwasampiti, jan ucajj janicha?” sasa.\n8. Amalecita jakenacasti jutapjjänwa Refidim sat chekaru israelitanacampi nuwasiñataqui.\n9. Ucatsti Moisesajj Josué chacharojj sänwa: —Israelitanacatjja mä kawkha chachanaca ajlliwayasinsti, amalecitanacamp nuwasiri saram. Nayasti arumanthejja kollu pataruw mistöjja Diosan jach'a thujrupasa amparajjaru apt'ata —sasa.\n10. Josué chachasti, Moisesan arsutaparjamajj amalecitanacampi nuwasiriw saräna, uccañcamasti Moisesampi, Aaronampi, Hur sat chachampejj loma pataruw maqhatapjjäna.\n11. Ucampis, cunapachatejj Moisesajj amparap altor loktän ucqhasti israelitanacajj nuwasiñanjja atipapjjänwa. Ucampis amparap ayakasjjän ucqhasti amalecitanacaraquiw atipapjjaraquïna.\n12. Ucampis Moisesarojj amparanacap altoru loktatajj karjtjjänwa, ucatsti mä kala aptanisajja uca patjjaru Moisesarojj kont'ayasinwa Aaronampi, Hur sat chachampejj amparanacapat catjjäsipjjäna, maynejja maysata maynisti maysata uqhama. Ucatsti uqhamatwa Moisesan amparapajj altor lokjjäsiyatäna inti jalantañapcama.\n13. Ucatsti Josué chachajja amalecitanacarojj espadampcamaw tucjäna.\n14. Ucat Tatitojj Moisesarojj saraquïnwa: —Acsti mä libroru kellkam amtatäñapataqui, ucatsti Josué chacharojj saraquim, nayasti amalecitanacarojj jan mayampitaquiw chhaktayjjäjja —sasa.\n15. Ucat Moisesajj mä altara waquicht'asinsti “Tatituw nayan wiphalajjajja” sasaw sutichäna.\n16. Ucampis sascaquïnwa: “Tatitun wiphalapasti amparanquiwa, Tatitusti amalecitanacampejj nuwasiñanquiwa wiñayataqui wawanacapan wawanacap taypinjja.”\n1. Moisesan Jetro sat awcch'ipajj Madián orakenjja sacerdotënwa, jupasti yatïnwa cuntejj Diosajj Moisesataqui, uqhamarac Israel marcataquis lurcän ucjja. Uqhamarac yatiraquïnwa Tatitojj Egiptota apsunitapa.\n2. Cunapachatejj Moisesajj Séfora sat warmiparu qhithanuccäna ucqhajja, Moisesan Jetro sat awcch'ipajj warmiparu, uqhamarac pani wawanacaparojj catokänwa.\n3. Mayni wawapasti Gersón satänwa, ucatsti Moisesajj sänwa: “Nayajj jaya marcanquirïtwa, yakhan orakepanjja” sasa.\n4. Ucjjaru maynïri wawapasti Eliezer sataraquïnwa; Moisesajj saraquïnwa: “Awquejjan Diosapawa nayar yanapitu, uqhamarac khespiyaraquitu faraonan espadapatsa” sasa.\n5. Moisesasti wasaranjja campamentopjja Diosan kollupa jac'aruw lurasïna. Ucatsti Jetro awcch'ipajj ucaruw jutäna Moisesan warmipampi, uqhamarac wawanacapampi.\n6. Ucatsti Moisesarojj sänwa: —Naya Jetro awcch'imasti, juttwa jumar uñjiri, warmimampi, uqhamarac pani wawamampi uqhama —sasa.\n7. Moisesasti awcch'ipar catoker mistsunisinjja p'ekepa alt'asinwa aruntäna, jamp'att'araquïnwa. Ucatsti aruntasa catokasinsti carpaparuw mantapjjäna.\n8. Ucanwa Moisesajj awcch'iparu yatiyäna cuntejj Tatitojj faraonaru, uqhamarac egipcionacarus lurcäna israelitanacar arjjatasa. Uqhamarac yatiyaraquïnwa cuna jan walt'añanacatejj thaquin utjcäna, ucampis Tatitojj cunjämtejj jupanacar khespiycäna ucanacsa.\n9. Uqham yatisinsti Jetrojj cusisïnwa, Diosajj qhuyapayasiñapa uñacht'ayasa israelitanacarojj egipcionacan ch'amapat khespiyatapatjja.\n10. Ucat Jetrojj sänwa: —Bendicitäpan Tatitojj, jupawa juma israelitanacarojj khespiyapjjtamjja faraonana, uqhamarac egipcionacan ch'amapampi t'akhesiyatäñatjja.\n11. Uqhamarac jupanacan jach'a jach'a tucuñampi apnakatäñatsa, jichhasti nayajj yatjjtwa Tatitun wali ch'amanïtapa take diosanacat sipansa.\n12. Moisesan Jetro awcch'ipajj mä uywa Diosaru sacrificio loktasin nact'ayäna, uqhamarac yakha ofrendanacampi uqhama. Aaronampi, israelanquir take jilïrinacampisti sarapjjänwa Moisesan awcch'ipampi cheka Diosan nayrakatapana mank'aniñataqui.\n13. Khepärmanthisti Moisesajj israelitanacan nayrakataparuw kont'asïna jupanac taypina jan walt'ayasiñanacajj utjatapa uñjañataqui. Ucampis israelitanacajj Moisés nayrakatanjja alwat jayp'ucamaw sayt'at sayapjjäna.\n14. Ucat Moisesan awcch'ipasti, cuntejj Moisesajj israelitanacar lurcän uca uñjasinjja sänwa: —¿Cunsa aca jakenacampi lurta? ¿Cunatsa jumaqui kont'asta, ucampis take jakenacasti jornalpacha sayt'ata sayapjje? —sasa.\n15. Moisesasti awcch'iparojj saraquïnwa: —Nayan ucarusti jakenacajj jutapjjewa Diosan munañapa yatjjatañataqui.\n16. Cunapachatejj jupanaccama jan walt'ayasipqui ucqhajja, nayan ucaruw jutapjje jisct'asiñataqui, ucatsti nayawa jupanacarojj uñjta qhitisa juchani ucjja; uqhamatwa nayajj jupanacarojj yatiyaracta Diosan camachinacapa, uqhamarac yatichäwinacapsa.\n17. Ucampis awcch'ipajj saraquïnwa: —Janiw walïquiti cuntejj jumajj lurcta ucajja.\n18. Jumasti karjatätawa, uqhamarac jakenacas karjtataraquiwa. Uca lurañanacasti sinti ch'amaw jumataquejja, janiw sapaqui ucanac lurañjja puedcasmati.\n19. Jichhasti sum ist'ita cuntejj nayajj amuyt'aycäma ucjja, Diosawa jumampïscani. Jumaw, marca lantjja Diosaru maqhatañama cuna jan walinacatejj utjqui ucanac yatiyañataqui.\n20. Ucat jupanacarusti yaticham Diosan camachi arunacapa, uqhamarac yatichäwinacapsa; uca quipcaraqui yatiyaraquim cunjämtejj jacapjjañapäqui, uqhamarac cuntejj lurapjjañapäqui ucanaca.\n21. Ucampis jumajj jakenac taypitjja ajllim suma amuyt'an chachanaca, jupanacasti Diosaru ajjsartirinacäñapawa, uqhamarac khana luririnaca, janiwa jupataquiqui cunsa thakherïñapäquiti. Ucampis mayninacarojj jilïrita ucham waranka jakenacjjaru, mayninacarusti patac jakenacjjaru, uqhamarac yakhepanacarojj pheska tunca jakenacjjaruraqui mayninacarusti tunca jakenacjjaruraqui.\n22. Jupanacawa jakenacarojj jan wali luratanacapa uñjapjjani take horasanacana. Ucampis wali jach'a jan walt'añanacsti jumaruw yatiyapjjätam, cunatejj jisc'a jan walt'añanacäqui ucsti jupanacawa uñjasipjjani. Uqhamatwa juman ch'ama tucuñanacamatjja samarayapjjätam, uqhamarac irpañsa yanapapjjaraquïtam.\n23. Uqhamarjamatejj jumajj luräta, ucatejj Diosan munañapächi ucqhajj jumajj walt'aquïtawa, ucatsti jakenacajj cusisitaquiw utanacapar sarjjapjjani —sasa.\n24. Moisesasti awcch'ipan amuyt'ayatanacaparjamajj jaysasaw luräna.\n25. Ucat jupasti ajllïnwa, israelitanac taypitjja suma amuyt'an jakenaca, ucanacsti uchänwa jilïrinacata waranka, pataca, pheska tunca, uqhamarac tunca jakenacjjaru.\n26. Jupanacawa jakenacarojj take horasana jan walt'äwinacapanjja uñjapjjäna. Ucampis sinti jan walinacsti Moisesaruw yatiyapjjäna; jupanacasti cunatejj jisc'a jan walt'añanacäqui ucacwa asquichapjjäna.\n27. Uca khepatsti Moisesajj awcch'iparojj qhitjjänwa, ucatsti awcch'ipajj marcaparuw sarawayjjäna.\n28. Tatay, jumaw nayarojj khan churista, Diosajjay, jumaw arum ch'amacajjar khantaytajja.\n29. Juman yanapamampiw timanacajjarojj jaljjatä, yanapamampiw uyuchrantat marcanacar chhuct'ä.\n30. Diosan thaquipajj chekapawa, Tatitun arsutanacapajj take chuymamp iyawscayawa, Diosajj jupar take chuymamp alcatirinacarojj imascapuniwa.\n31. ¿Qhitirac Tatitut sipan yakha diosast utjisti? ¿Qhiti diosarac jiwasanacar arjjatirist utjisti?\n32. Diosaw nayarojj ch'am churitu, juparaquiw sarnakäwejjar k'om tucuyi,\n33. jupaw tarujan cayupjam jaltir cayunac churitu, alajj chekawjanacan cayunacajjar sum thuruñcharaqui,\n34. jupaw nuwasiñataquejj amparanacajjar waquichi, broncet lurat flechanac jiyintañataquiw ch'am churaraquitu.\n35. Jumaw arjjatista, khespiyaraquista, cupi amparamampiw catjjarusista, qhuyapayasiñamaw aytat jaker tucuyitu.\n36. Jumaw thaquejjarojj jasaptaytajja, cayunacajjasti janiw llust'quiti.\n16. “Tatitojj sojjta jan walinacaruw uñisi; ucat juc'ampisa pakallkcama:\n17. Jach'a jach'a tucuñanacaru, c'ari parlañanacaru, jan juchani jake jiwayañanacaru,\n18. jan wali amtañanacaru, jan wali lurañanacaru mäqui sarañanacaru,\n19. c'ari ircatirit sarnakañanacaru, jila pura ch'ajjwañanacaru.\n1. Jesusasti ucatjja yakha uñtasitanacatwa jupanacarojj yatichañ kallti, saraquïnwa:\n2. “Diosan reinopajj cunjämatejj mä reyejj yokapar casarañataqui fiesta lurqui ucamp sasiwa.\n3. Uywatanacapampisti casarasïwi fiestar jawsayata jakenacwa jawsayani, ucampis jawsayata jakenacajj janiw jutapcänti.\n4. Yakha uywatanacaracwa wastata qhitaraqui jawsaniñapataqui: ‘Sapjjamaya, niyaw mank'ajj wali suma waquichata, suma vacanacasa, liq'i uywanacasa qhariratawa. Take cunaw waquichatäjje, casarasïwirusti jutapjjpan’ sasa.\n5. Ucampis jawsayatanacajj janiw ist'asipcänti. Mayninacajj yapuparu, mayninacasti aljasiñanacaparuw sarjjapjjäna.\n6. Mayninacasti uca uywatanacarojj catuntasinjja jiwayañcamaw nuwjapjjäna.\n7. Ucapachaw uca reyejj wal colerasïna, ucatwa soldadonacaparojj qhiti uca jiwayir jakenacar jiwarayaniñapataqui, marcapsti ninampi phichhantañapataquiraqui.\n8. Ucatsti uywatanacaparojj saraquiwa: ‘Take cunaw casarasïwitaquejj waquichata, ucampis uca jawsayata jakenacajj janiw asquïquiti ni waquiscaraquis jutapjjañapajja.\n9. Sarapjjamaya callenacaru, ucatsti jawsapjjaraquim take jakenactejj uñjapcäta ucanacaru’ sasa.\n10. Uywatanacasti utat mistuwayasinjja callenacaru, sayt'asisinwa jakenacarojj wal jawsthapipjjäna. Wali jan wali cunayman jakenacaw casarasïwirojj jutapjjaraquïna. Casarasirin utapasti jake phokharaquïnwa.\n11. “Reyisti mantanisinjja jawsayata jakenacaruw uñcati. Ucancaraquïnwa mayni jawsayatajj jan casarasïwi isin ist'ata.\n12. Juparusti saraquiwa: ‘Amigo, ¿cunjämatsa jumajj jan casarasïwi isimpi ist'ata aca casarasïwirojj mantanta?’ sasa. Jupasti amuquiw ist'äna.\n13. Ucapachaw reyejj uywatanacarojj aqham sï: ‘Amparampita cayupampita chinuntasinjja anka ch'amacanacaru jakonucunipjjam, ucanwa wararini laca ch'acsa t'urusiraquini.’\n14. Waljaniw jawsatanacajja ucampis ajllitanacajj juc'aniquiwa.”\n15. Fariseonacasti sarjjasinjja, jupanacpuraw arust'asipjjäna, cunjämata pantjasiyañataquisa, uqhamata juchañchañataqui.\n16. Mä kawkha jupanacanquiritwa qhitapjjäna, uqhamarac Herodesanquirinacatsa Jesusajj ucaru aqham saniñapataqui: —Yatichiri, yatipjjtwa jumajj chek arsurïtamjja, uqhamarac Diosan thaquipatsa wali sum yatichatamjja jakenacajj arusquis ucanacar jan ist'asa. Janiraquiw jumajj jakenacarus alek uñcatasaqui uñjctati.\n17. ¿Waliquïsquiti romanquir Cesarar impuesto pagañajja, janicha? Jumajj ¿camstasa? —sasa.\n18. Jesusasti amuyänwa jupanacan ñankha amtäwipjja, ucatwa jupanacarojj sï: —C'ari chuyman jakenaca, ¿cunatsa jumanacajj nayar aynacht'ayir jutapjjesta?\n19. Uñacht'ayapjjeta impuesto pagañäquis uca kollke —sasa. Jupanacasti mä denario kollke uñacht'ayapjjäna.\n20. Jesusasti uc uñjasinjja jupanacarojj jisct'änwa: —¿Qhitin ajanupasa, qhitin sutiparaquis acan kellkatajja? —sasa.\n21. Jupanacasti sapjjänwa: —Cesaranquiw —sasa. Ucjjarusti Jesusajj saraquïnwa: —Cesarancquis ucjja Cesarar churapjjam, Diosancquis ucsti Diosarurac churapjjam —sasa.\n22. Uc ist'asinjja wal muspharapjjäna, jaytanucuwayasinsti sarjjapjjänwa.


Apocalipsis 18 - Holy Bible [Aymara Bible 1997] - (Apo 18)\nTake ucanaca pasatatsti yakha angelaruraquiw uñjaracta alajjpachat wali munañani sarakasinquiri, khanapasti take aca orakpacharuraquiw khant'äna.\nWali jach'ataraqui art'asïna: “¡Aynacht'jjewa, aynacht'jjewa jach'a Babiloniajja! ¡Supayanacan utjäwipawa tucuwayjjaraqui, take casta ñankha ajayunacan putuparaqui, uqhamarac k'añu uñisita jamach'inacan tapaparaqui!\nTake marcanacasti uca Babilonian wachoka jucha luratanacapampejj vinompjamaw macharapjje. Acapach reyinacasti uca Babiloniampiraquiw wachoka juchan jacapjjänjja, alaquipa luriri jakenacasti jupan jan wali sarnakatapampejj waliraqui kamiriptapjjänjja” sasa.\nUcatsti yakha aru ist'aracta alajjpachat art'asiniri: “Nayanquir jakenaca, mistjjapjjam uca marcata, jan jupamp chica jucha lurapjjañamataqui, uqhamarac cuna t'akhesïwitejj jutcani ucasa jan jumanacjjaru puriñapataqui.\nJucha luratanacapasti walipuniwa, alajjpachcamaraquiw puri. Diosasti take uca jan wali luräwinacapatjja amtasiraquiwa.\nCuntejj jupajj mayninacaru lurcänjja uca pachpa juparojj lurapjjam, pä ucqhampiraqui luratanacapatsa cutt'ayapjjam. Cuna machjañanactï jupajj mayninacataqui waquichcän ucatjja, pä ucqhampi wali machjayiri waquichapjjam.\nCunjämtï jupajj cusisitäcänjja uqhamarac jichhajj t'akhesiyapjjam; jupasti chuymapanjja sascaraquiwa: ‘Acan nayajj mä reinar uñtata kont'atäsctwa, janiw ijmäcti, janiraquiw t'akhescäsa’ sasa.\nUcataracpï jupataquejj t'akhesiñajj mä urunac purininejja. Ucanacasti acanacawa: jiwaña, t'akhesiña, mank'at awtjayasiña, ucatsti ninampi naqhantayataraquïniwa; jupar juchañchir Tatitu Diosasti wali munañaniraquiwa”\nAcapachanquir reyinacasti, qhitinacatejj jupampi jucha lurasa jacapcän ucanacasti, jupar naqhantata uñjasajj wali jachapjjani, jaqhusipjjaraquini.\nJayaruraquiw jithektjjapjjani, uca mutuñapar ajjsarasa, ucatsti sapjjaraquiniwa: “¡Ay! ¡Babilonia jach'a marca, cunaruraqui purtasti! ¡Janc'aquiraquis mutuyäwimajj purinejjä!” sasa.\nAcapachan alaquipa lurir jakenacasti uca marcar uñjasajj jachapjjaniwa, jaqhusipjjaraquiniwa, jan jupanacat qhiti alirisa utjatap laycu.\nUcanacasti acanacänwa: kori, kollke, suma kalanaca, perlanaca, linot lurata suma telanaca, uqhamarac suma seda telanaca, suma wila morado coloranaca, suma k'aphini maderanaca, marfilat lurat yänaca, suma maderanaca, bronce, hierro, uqhamarac marmolasa.\nApanipjjaraquïnwa canela, suma k'apquiri kollanaca, incienso, mirra, perfumenaca, vino, aceite, suma jac'u, trigo, uqhamarac qhumt'ir uywanaca, ovejanaca, caballonaca, caballomp katatiñ carronaca, apanipjjaraquïnwa esclavonacsa.\nUca marcarusti sapjjaraquiniwa: “¡Janiraquis suma mojjsa achunacamajj utjcjjtamtejjä. Uca achunacjj waljjay jumajj munirïstajja!. ¡Wiñayataquiraquiw apt'asjjtajja take suma cancañama uqhamarac kamir cancañamsa!” sasa.\nQhitinacatejj aca marcampi alaquipa lurapcäna, uqhamarac uca toke kamiriptapcän ucanacasti mutuyäwipar ajjsarasajja jayjat sayt'asaw jachapjjani, jaqhusipjjaraquini.\nSapjjaraquiniwa: “¡Ay! ¡Jan cunani jach'a marca, cunaruraqui purt'astajja! Mä suma warmiru uñtatapunïnwa, suma lino isinacampi isthapita, suma wila color isinacani, korimpi, suma kalanacampi, perlanacampi c'achacht'ata.\n¡Janc'aquiraquis take uca kamir cancañajj tucusjjejjä!” sasa. Take barco apnakeri capitananacasa, marineronacasa, pasajeronacasa, qhitinacatï jach'a kotan irnakapqui ucanacasa, ajjsarañatsa jayjatacwa sayt'anipjjäna.\nUca marcan naqhatapat jek'e mistur uñjasasti, jach'at art'apjjaraquïna: “¿Cawquïri marcaquisa aca jach'a marcjamänjja? ” sasa.\nUcatsti lak'anacampiw p'ekenacapatjja willjjatasipjjäna, jachapjjaraquïnwa, wararipjjaraquïnwa: “¡Ay! ¡Jan cunani jach'a marca! Take barqueronacasa aca marcampiraquiw kamiriptapjjänjja, ¡jichhasti janc'aquiraquis uca kamir cancañapajja tucusiwayjjejjä!\nUcampis cusisipjjam, jumanac, alajjpachanaca, apostolonaca, Diosan arup parlirinaca, uqhamarac qhitinacatejj Diosancapcta ucanacasa, Diosasti uca marcar juchañchasajja jumanacjjaruw cheka uñjäwi lurapjjtamjja.”\nUcatsti munañani mä angelaraquiw mä jach'a kala apti molin kalar uñtata, ucatsti jach'a kotaruraquiw jakonti aqham sasa: “Aqhamaraquiw jach'a Babilonia marcajj jakontatäni, janiraquiw mayampsa cuttancjjaniti.\nCallenacapansti janipuniw cuna casta musicasa ist'ascjjaniti, janiraquiw cuna casta irnakerinacasa juman ucanjj utjcjjaniti, ni molino kalan suenatapas ist'ascjjaniti,\nUcampis uca marcajj Diosat parlirinacarojj jiwarayänwa, uqhamarac take qhitinacatejj Diosancapqui ucanacarus t'akhesiyänwa, uqhamarac take qhitinacatejj aca oraken jiwayatäpcänsa ucanacatsa jupajj juchanïnwa.


Bible in one year - Aymara Bible 1997 - July 27\n1. Cunapachatï yatipjjäna Sanbalat, Tobías, Gesem sat árabe chachampi, uqhamarac mayni uñisirinacajjampi nayan wasitat perka asquichaña tucuyatajjatjja jan qhitins mantcaya (puncunacapas lugaraparu uscuñas utjcchïna ucqhasa),\n2. mä yatiyäwi apayanipjjetäna Sanbalat, uqhamarac Gesem sat chachampi nayampi jiquisiñataqui Ono sat vallena mä cawqha jisc'a marcansa. Ucampisa jupanacajja amtasipcänwa nayaru ñankha lurañataqui.\n3. Ucatsti nayajj yatiyirinacwa qhitta aqham arunacampi: “Nayajj jan inact'asawa mä jach'a lurañana lurascta, ucatsti janiw sarirjamäcti, uqhamarusa lurañajja sayantjjaspawa nayatejj jumanacaru uñjiri sarirista ucqhajja” sasa.\n4. Pusi cutiw uca quipca arunacampi qhitanipjjetu, nayasti jupanacarojj uca pachpaquiracwa saracta.\n5. Ucatsti Sanbalat sat chachajj pheska cutinsti maynïri uywatapa tokewa mä jist'arata carta apayanitu,\n6. aqham sasa: “Arunacajja yakha marcanacanjja yatisiwa, uqhamaraquiw Gesem sat chachas saraqui jupampi judionacampejj sayt'asiñataqui waquichasipcatama, ucataraqui marcan perkapsa wasitat asquichasipcatama. Aca arunaca ist'asqui ucarjamajja, jumaw jupanacan reyipäyätajja,\n7. jumajj utt'ayjjatätawa profetanaca jumaru Jerusalén marcjjaru reyit utt'ayañapataqui, ucatsti sapjjañapataqui ‘Judá orakejja reyinëjjewa’ sasa. Jaken arunacapatjja ist'asispawa Artajerjes reyicama, uqhamasti jutamaya parlt'asiñäni purapata” sasa.\n8. Nayajj ucjjarojj yatiyäwjja apayaractwa, aqham sasa: “Janiw uca arunacajj cunas utjquiti, jan ucasti juman amuyt'amaquiwa” sasa.\n9. Jupanacasti nanacarojj sustjañwa munapjjetäna nanacar mayjt'ayaña amuyasina, uqhamata lurañanaca apanucusin jan tucuyañanacajjataqui; ucampis nayajj juc'ampwa ch'amachäyäta.\n10. Ucatsti sartwa Semaíasan utaparu jupasti Delaían yokapa, uqhamaraqui Mehetabel sat chachan allchhiparaqui. Semaías sat chachasti utaparuwa jist'antasinïna, ucatsti situwa: —Diosan temploparu tantachasiñäni, kollana uta mankheru, ucatsti puncunaca jist'antasiñäni, jichha arumawa jumar jiwayiri jutañ amtapjje —sasa.\n11. Nayasti juparojj sistwa: —Nayjam chachanacajj janiw jaltapquiti, janiraquiw templorusa imantasipquiti jacañapa khespiyasiñataquejja. Nayajj janipuniw imantasquiristti —sasa.\n12. Ucjjarojj nayajj amuyasïyätwa jupajj jan Dios toketa parlatapa, jan ucasti take ucanacjja nayjjatwa parlascäna, Sanbalat chachasa, uqhamarac Tobías sat chachasa jupar kollke chilltapjjatap laycu.\n13. Nayar ajjsarayañataquisa, jucha lurañajjataquisa kollkwa churapjjäna, uqhamata nayar jan walita uñt'ayañataqui, uqhamaraqui nayaru jisc'achayañataquisa.\n14. “¡Nayan Diosajja, amtasimaya cuntï Sanbalat, uqhamarac Tobías sat chachasa lurapqui ucanacata! ¡Janirac armasimti Noadías sat profetisa warmitsa, ni mayni profetanacatsa, nayar sustjaña munapquitäna ucanacatsa!”\n15. Perkasti tucuyatäjjänwa pä tunca pheskan uru sarakataru, Elul sat phajjsina, uca luräwinsti pheska tunca payan urunacanwa tucuyatäna.\n16. Cunapachatï uñisirinacajjasa, uqhamarac nanac muytancqui uca marcanacajj yatipjjäna ucqhajj walwa ajjsarayasipjjäna, ucatsti jupanacajj amuyasipjjänwa jach'achasiñanacapajj aynacht'atätapa, ucatjja amuyjjapjjänwa aca luräwejja Diosan yanapapampi tucuyasitapa.\n17. Uca urunacansti walja cartanaca apayasipjjäna Tobías sat chachampi Judá orakenquir jilïri jakenacampejja,\n18. walja Judá jakenacawa Tobiasampïñataqui juramento lurapjjäna, jupasti Secaniasan tollkapätap laycu, Secaniasajj Ara chachan yokapänwa, uqhamaraqui Johanán sat yokapajj casarasïnwa Mesulaman phuchapampi, uca laycu, Mesulamasti Berequiasan yokaparaquïnwa.\n19. Ucatwa nayan nayrakatajjana suma jupat parlapjjäna, ucatsti yatiyapjjaraquïnwa cuntï siscäyäta ucanaca. Tobiasasti cartjja apayaniraquitänwa nayar sustjañataqui.\n1. Perka wastat asquichjjasinjja, uqhamarac puncunacapa uchjjasinjja utt'ayapjjänwa puncu uñjirinaca, k'ochurinaca, uqhamarac levitanaca.\n2. Jerusalén nayräjjarusti uchtwa Hanani sat jilajjaru, ucatsti jarc'akasiñataqui uta luratäqui ucan jilïripatjja Hananías sat chacharuw uchta, jupasti cheka jakënwa, Diosar ajjsaririraqui yakha jakenacat sipansa.\n3. Ucatsti sistwa: —Janiw Jerusalén marcan puncunacapajj jist'arascaniti intin suma jalsuñapcamajja, ucatsti puncunacapajj jist'antasjjaniwa, uqhamarac trancanacapampis uchatäjjani uñjir chachanacajj uñjawipanjjani ucqhacama —sasa. Uqhamaraquiw ajlliracta uñch'uquirinaca uca pachpa Jerusalenan jaquirinacata, uqhamata uñch'uquipjjañapataqui, mayninacasti uñjäwinacapana, yakhanacasti utanacapa nayräjjanaraqui.\n4. Marcasti wali jach'anwa, ucampisa juc'a jakeniquiraquïnwa, utanacajj janïraw wastat asquichatäcänti uca laycu.\n5. Ucatsti Diosaw ch'amañchitäna jilïri jakenacaru tantacht'añataqui, marca apnakerinacarusa, uqhamaraqui take jakenacajj familiacama kellkañataqui, ucatsti jicjjataractwa mä libro qhiti familianacatejj nayra purinipcäna ucan sutinacapan kellkata. Ucansti aquïrinacaw kellkatäna:\n6. [6-7] “Acanacawa israelitanacajj Judá oraken nacipcäna ucanacan listapajja, jupanacasti Nabucodonosor reyin apanucutäpjjänwa Babilonia marcaru, ucatsti jupanacajj apanucutäsinjja cutt'anjjapjjänwa Jerusalenaru, uqhamarac Judänquir yakha orakenacaru, sapa maynisa marcaparcamaw cutt'anjjapjjäna Zorobabel sat chachan p'ekecht'ata, uqhamarac Josué, Nehemías, Azarías, Raamías, Nahamani, Mardoqueo, Bilsán, Misperet, Bigvai, Nehum, uqhamarac Baana sat take uca chachanacan p'ekecht'ataraqui.\n8. “Paros sat chachat sarakeri wawanacapasti pä waranka pataca pakallk tunca payanïpjjewa;\n9. Sefatías jakenacasti quimsa pataca pakallk tunca payanïpjjewa;\n10. Ara casta jakenacasti sojjta pataca pheska tunca payanïpjjewa;\n11. Pahat-moab jakenacasti Jesúa, uqhamarac Joab sat chachanacat saraker wawanacapäpjjänwa, jupanacasti pä waranka quimsakallk patac tunca quimsakallkonïpjjewa;\n12. Elam jakenacasti waranka pä patac pheska tunca pusinïpjjewa.\n13. Zatu jakenacasti quimsakallk pataca pusi tunca pheskanïpjjewa;\n14. Zacai jakenacasti pakallk pataca sojjta tuncanïpjjewa;\n15. Binuy casta jakenacasti sojjta patac pusi tunca quimsakallkonïpjjewa;\n16. Bebai casta jakenacasti sojjta pataca pä tunca quimsakallkonïpjjewa;\n17. Azgad casta jakenacasti pä waranka quimsa patac pä tunca payanïpjjewa;\n18. Adonicam jakenacasti sojjta pataca sojjta tunca pakallkoni;\n19. Bigvai jakenacasti pä waranka sojjta tunca pakallkoni;\n20. Adín jakenacasti sojjta pataca pheska tunca pheskani;\n21. Ater jakenacasti, Ezequías chachat saraker wawanacapäpjjänwa, llätunc tunca quimsakallkoni;\n22. Hasum jakenacasti quimsa patac pä tunca quimsakallkoni;\n23. Bezai jakenacasti quimsa patac pä tunca pusini;\n24. Harif jakenacasti patac tunca payani;\n25. Gabaón jakenacasti llätunc tunca pheskani;\n26. Belenanquiri, uqhamarac Netofanquiri jakenacasti patac quimsakallk tunca quimsakallkoni;\n27. Anatot ucanquiri jakenacasti pataca pä tunca quimsakallkoni;\n28. Bet-azmavet ucanquiri jakenacasti pusi tunca payani;\n29. Quiriat-jearim, Cafira, uqhamarac Beerotanquiri jakenacasti pakallk pataca pusi tunca quimsani;\n30. Ramá, uqhamarac Geba ucanquiri jakenacasti sojjta pataca pä tunca mayani;\n31. Micmas ucanquiri jakenacasti patac pä tunca payani;\n32. Betel, uqhamarac Hai ucanacanquiri jakenacasti pataca pä tunca quimsani;\n33. Nebo ucanquiri jakenacasti pheska tunca payani;\n34. Yakha Elam jakenacasti waranka pä pataca pheska tunca pusini;\n35. Harim jakenacasti quimsa pataca pä tuncani;\n36. Jericó jakenacasti quimsa pataca pusi tunca pheskani;\n37. Lod, Hadid, uqhamarac Ono jakenacasti pakallk pataca pä tunca mayani;\n38. Senaa jakenacasti quimsa waranka llätunc pataca quimsa tuncani;\n39. Jesúa familiata Jedaías ucat saraker sacerdotenacasti llätunc pataca pakallk tunca quimsani;\n40. Imer jakenacasti waranka pheska tunca payani;\n41. Pasur jakenacasti waranka pä pataca pusi tunca pakallkoni;\n42. Harim jakenacasti waranka tunca pakallkoni;\n43. “Levitanacasti: Jesúa, uqhamarac Cadmiel, ucanacasti Hodavías familiat sarakerïpjjänwa, pakallk tunca pusini;\n44. “Asaf sat chachan wawanacapasti k'ochurinacäpjjänwa, pataca pusi tunca quimsakallkoni;\n45. “Puncu uñjirinacasti, aca jakenacat saraker wawanacapäpjjänwa: Salum, Ater, Talmón, Acub, Hatita, uqhamarac Sobai ucampita; takpachasti pataca quimsa tunca quimsakallkoni.\n46. “Templona sirvirïpcäna ucanacasti aca jakenacat saraker wawanacapäpjjänwa: Ziha, Hasufa, Tabaot,\n47. Querus, Siaha, Padón,\n48. Lebana, Hagaba, Salmai,\n49. Hanán, Gidel, Gahar,\n50. Reaía, Rezín, Necoda,\n51. Gazam, Uza, Paseah,\n52. Besai, Mehunim, Nefusim,\n53. Bacbuc, Hacufa, Harhur,\n54. Bazlut, Mehída, Harsa,\n55. Barcos, Sísara, Tema,\n56. Nezía, uqhamarac Hatifa ucampita.\n57. “Salomonan sirvirinacapasti aca jakenacat saraker wawanacapäpjjänwa: Sotai, Soferet, Peruda,\n58. Jaala, Darcón, Gidel,\n59. Sefatías, Hatil, Puqueret-hazebaim, uqhamarac Amón ucampita.\n60. Templona take sirvirinaca, uqhamarac Salomonan sirvirinacapat saraker wawanacapajj quimsa pataca llätunc tunca payanïnwa.\n61. “Tel-mela, Tel-harsa, Querub, Adón, uqhamarac Imer uca marcanacat purinipcäna uca jakenacajj janiraquiw khanañchatäpcänti Israel casta jakenacätapajja,\n62. jupanacasti acanacat saraker wawanacapäpjjänwa: Delaía, Tobías, uqhamarac Necoda ucampita; sojjta pataca pusi tunca payani.\n63. Sacerdotenacan familianacapasti aca jakenacat sarakerïpjjänwa: Habaía, Cos, uqhamarac Barzilai ucampita, qhititï Galaad ucanquir Barzilai sat chachan mayni phuchapampi casarascäna uca, jupas phuchanacapan sutipwa catokaraquïna.\n64. Jupanacasti thakasipcänwa familiapan sutinacapajj libron kellkatäcäna uca, ucampisa jan jicjjatapjjatap laycusti sacerdotïñatjja apanucutäpjjänwa.\n65. Ucjjarusti gobernadorajja apanucut sacerdotenacarojj, yatiyänwa loktat mank'anacata jan mank'apjjañapataqui, mä sacerdotena uca yatjjatañapcama, Urim uqhamarac Tumim sat kalanac toke.\n66. “Takpacha tantachasïwinquiri jakenacasti pusi tunca payan waranka quimsa patac sojjta tuncani ucqhapjjänwa,\n67. jan esclavonacapa chachatsa, warmitsa jaqhusina, jupanacasti pakallk waranka quimsa pataca quimsa tunca pakallkoni. Uqhamaraquiw jupanacanjja utjaraquïna pä pataca pusi tunca pheskani k'ochuri chachanaca, warminacamppacha.\n68. Uqhamaraquiw jupanacan utjaraquïna pakallk pataca quimsa tunca sojjtan caballonaca, pä pataca pusi tunca pheskani mulanaca,\n69. pusi pataca quimsa tunca pheskan camellonaca, uqhamarac sojjta waranka pakallk pataca pä tuncani asnonaca.\n70. “Yakhep familian jilïrinacapasti kollkenacwa churapjjäna lurañataqui; gobernadorasti churänwa kollke caturirojja quimsakallko kilo kori, pheska tunca tazonanaca, uqhamarac pheska pataca quimsa tuncani sacerdote isinaca.\n71. Familianacan jilïrinacapasti churapjjänwa lurañataqui kollke catqui ucarojja pataca sojjta tuncani kilo kori, uqhamarac waranka pä pataca tuncani kilo kollkempi;\n72. ucjjar jilt'ir jakenacasti churapjjaraquïnwa patac sojjta tuncani kilo kori, waranka patacani kilo kollke, uqhamarac sojjta tunca pakallkoni sacerdote isinaca.\n73. “Ucatsti suma utt'ayatäjjänwa utjäwiparcama sacerdotenacasa, levitanacasa, puncu uñjirinacasa, k'ochurinacasa, marcanquir jakenacasa, templona sirvirinacasa, uqhamarac take Israel jakenacamppacha.”\n5. Tatay, alajjpachajj muspharcañ luratanacam yatiyi, asqui cancañamasti angelanac taypin yatiyasiraqui.\n6. ¡Tatay, janiw cawquïr diosas alajjpachanjja, jumamp chicachascaspati!\n7. Take ch'aman ajjsarcay Diosätawa, alajjpachanquirinacamp muyuntatätawa.\n8. Take ch'aman Tatit Diosay, takpach ch'amajj jumanquiwa, cheka cancañasti jumar muyuntiriwa; janiw qhitis jumjamajj utjquiti.\n9. Jumaw lamar kotarojj llamp'uraytajja, jach'a mathapinacarus t'acuraytajja;\n10. jumaw lamar kotanquir ajjsarcañ animalar t'unjtajja, ch'aman amparamampiw timanacamarojj ananuctajja.\n21. Qhititejj chekana, asquina sarnakañ thakqui ucajja, jacañwa jicjjatani, jach'ar aptataraquïniwa.\n22. Yatiñan jakejj suma sayt'ayat marcaruwa jaljjati, uca marcajj cunanacarutejj alcatcäna ucarusa tucjaraquiwa.\n23. Qhititejj suma amuyt'ampi cunsa parlqui ucajja, janipuniw jan walt'añanacarojj mantquiti.\n24. Jach'a amtañani, jach'a jach'a tucuri, jan amuyt'ani, ucaw sutipajja; qhititejj wali jach'a amtañanacampi lurqui ucajja.\n27. Tatitojj jucharar jakenacan sacrificio loktatanacaparojja uñisiwa, jupanacan jan wali amtäwinacamp loktapjjatap laycu.\n28. C'ari testigojj tucjatäniwa, ucampis qhititejj ist'asiña yatqui ucajja, yatipuniniwa cunjäm arsuñsa.\n1. Cunapachatejj Italia marcar qhitañataquejj amtapcän ucqhajja, Pablompi yakha presonacampejja, Julio sat mä capitanaruw catuyatäpjjäna. Uca capitanasti emperadoran batallonapanquirïnwa.\n2. Adramitio sat puertonjja mä barcow utjäna. Uca barcosti Asia tokenacar niya mistuñataquïscänwa. Uca barcor mantasinwa, sarawayjjapjjta, Aristarcomp cuna. Uca Aristarcosti Macedonia tokenquir Tesalónica marcanquirïnwa.\n3. Khepürusti Sidón sat puertoruw puripjjta. Ucansti Julio capitanajj Pablorojj suma chuymampiw uñji. Pablorusti amigonacapan ucarus sarayaraquirïnwa, jupanacat cuna yanap mayiñapataquisa.\n4. Sidonat mistusinsti, Chipre isla aynachäjjwa pasawayapjjta, thayajj maysar thayatap laycu.\n5. Ucatsti Cilicia marca, uqhamarac Panfilia marca jac'a pasawayasinjja, Licianquir Mira marcaruw purjjapjjta.\n6. Ucansti soldadonacan capitanapajj mä barco jicjjati. Uca barcosti Alejandría marcanquirïnwa, Italiaruraquiw sarascäna. Uca barcotwa irpawayjjapjjetu.\n7. Mä kawkha urunacaw c'achhatac sarapjjta. Wali ch'am tucusaraquiw Gnido uñcatasir puripjjta. Thayajj nayrat thayt'anitap laycusti, Creta islarojj muytawayapjjaractwa, Salmón jac'a pasawayasa.\n8. Kota thiyanjam sarasinsti, wali ch'am tucusaw Buenos Puertos sat chekaru puripjjta. Ucasti Lasea marca jac'ancaraquiwa.\n9. Ucansti jayaraquiw ucancapjjta. Kotanjamsti janiw juc'amp sarañjamäcjjänti, thaya urunacajj jac'achasinjjatapata. Ucatwa Pablojj jupanacarojj amtt'ayi:\n10. —Tatanaca, amuyatajjatjja, aca saräwisanjja jan walinacaruw puriñäni. Barcsa, uqhamarac carganacsa apt'añäniwa, jiwasanacas jiwararacsnawa —sasa.\n11. Soldadonacan capitanapasti Pablor ist'cpachajja, barconquiriru, uqhamarac barco apnakeri capitanampiruquiw jaysäna.\n12. Uca puertonsti janiw juyphipachajj pasañjamäcänti. Ucatsti niya takeniw amuyt'apjjaraquïna: “Acat sarjjaquiñäni. Inampis Fenice marcarojj puriscsna, juyphipach ucan pasañataqui” sasa. Uca Fenice puertosti Creta islancänwa, kota muycatana, inti jalsu toke uñtata.\n13. Ucapachasti mä juc'a thayan aynach toket thayt'anïpansti, jupanacajj: “Uqhamajj sarascaquiñäni” sasaw sapjjäna. Mistuwayasinsti Creta isla thiyanjam sarawayjjapjje.\n14. Ucampis mistuwayjjatapat mä juc'ampirusti, mä wali ch'aman thayaw barcorojj catji, inti jalsu amsta toket jutasina.\n15. Uca thayasti barcorojj munañaparuw apnakäna. Wali thayätap laycusti janiw juc'amp nayrar sarañjamäcjjänti. Ucatwa thayampejj apayasjjapjjacta.\n16. Clauda sat mä jisc'a isla khepäjj chek pasawayapjjta. Ucansti thayajj janiw wali ch'amamp thayt'ancänti. Ucatsti wali ch'am tucusaw jisc'a botjja catjapjjta, uca botsti katatipjjaraquïyätwa.\n17. Jisc'a botjja jach'a barco patar apsuwayjjasinsti, jach'a barcjja chinuñanacampiraquiw ñach'antapjje, jan jaranuctañapataqui. Sirte sat ch'allanacar jalantañ ajjsarapjjatap laycusti, velanacwa apakapjjäna, thayampic apayasjjañataqui.\n18. Khepürusti wali thayaquïscatapatjja, carganac barcot kotaruw willintjjapjje.\n19. Ucat quimsïr ururusti quicpa amparanacajjampiw barcon pachpa yänacapsa kotar willintjjapjjta.\n20. Intsa warawaranacsa walja urunacaraquiw jan uñjcjjapjjti. Uqham uca jach'a thayamp apnakata uñjasisinsti sapjjaraquïyätwa: “Jiwjjacchiñäniya” sasa.\n21. Walja urunacaw jan mank'atäpjjäyäta. Ucatwa Pablojj sayt'asisina barconquir jakenacaru säna: —Tatanaca, walïsapänwa nayar ist'apjjetasamäna ucajja, cunapachatejj sapjjäyäsmajja: ‘Janic aca Creta islat mistcañäniti’ sasajja. Iyawsapjjetasamäntejj janiw aqham t'akhescasänti, janiraquiw take yänacassa apt'ascasänti.\n22. Ucampis jichhajj jan sinti llaquisipjjamti. Janiw maynis jiwcañäniti, barcocwa apt'awayjjañäni.\n23. Jichha arumajj mä angelaw uñstitu, Diosan qhitanita. Nayajj uca Diosancaractwa, juparuraquiw sirviracta.\n24. Uca angelasti saraquituwa: ‘Jan ajjsaramti. Jumajj Romanquir emperadoran nayrakatapar uñstañamawa. Jumïpanracwa Diosajj jiwañat khespiyani take jumamp chic aca barcon saririnacarojja’ sasa.\n25. Uqhamajj tatanaca, jan ajjsarapjjamti. Nayajj Diosaruw catuyasta. Cunjämtejj angelajj sisquitojj ucarojj phokhasipuniniwa.\n26. Ucampis thayajj mä islaruw apsustani.


1 Corintios 10 - انجیل مقدس [اردو بائبل 2017] - (۱کرنتھِیُوں 10)\nJilatanaca, nayajj jumanacan yatipjjañama munta: Nayra awquinacasajj mä kenayan irpatänwa, takeniw Mar Rojo kota chekajj pascatapjjänjja.\nMä toket amuyañ sipanjja, uqhamatpï jupanacajj Moisesampi bautisatäpjjänjja kenaya toke uca kota tokeraqui.\nTakeniw pachpa ajay mank'a mank'apjjänjja,\ntakeniraquiw pachpa ajay uma umapjjäna. Jupanacasti karkat jalsuri umat umapjjänjja, uca karkaw jupanacampi chicäscäna. Uca karkasti Cristo Tatitünwa.\nUcampis jupanacat waljanipuniw Diosarojj jan cusisiycänti, ucat janchinacapajj wasaran jakonucut uñjasïna.\nTake acanacasti jiwasan amuyt'asiñasataquiw lurasïnjja, jan jiwasanacajj jupanacjam jan walinac munapayañasataqui.\nJaniw jupanacjama wachoka jucha lurañasäquiti. Uqham lurapjjatapatsti jupanacatjja mä uruquiw pä tunca quimsan waranka jakenacajj jiwarapjjäna.\nJaniraquiw jupanacjamas Diosarojj colerayañasäquiti. Uca lurapjjatap laycusti jupanacajj catarinacan jiwarayatäpjjänwa.\nJaniraqui jumanacajj jupanacjam Dios contrajj parlapjjamti. Uqham lurapjjatapatsti jupanacarojj jiwayir angelaw jiwarayäna.\nTake acanacaw nayra awquinacasarojj pasatayna. Ucanacasti kellkatawa jiwasanacan amuyt'asipjjañasataqui, ucatsti jan uqham lurañasataqui.\nUcatpï munat jilatanaca, jumanacajj jithektapjjam yakha diosanacar yupaychañatjja.\nAmuyun jakenacarjamaw parlapjjsma, jumanacpacharaquiw amuyt'apjjasmajja cuntï sapcsma ucjja.\nCunapachatï bendicita copat umctan Diosar yuspagarasina ucqhajja, Criston wilapan mayaquïtaswa uñacht'aytan. Cunapachatï t'ant'a pachjtan ucqhajja, Criston cuerpopan mayaquïtas uñacht'ayaractan.\nWaljanïctan ucqhasa mä sapa pachpa t'ant'acwa mank'tanjja, ucataracwa mä sapa janchi tucuractanjja.\nIsrael marcata amuyasipjjam; sacrificion churata yänacat mank'erinacajja mayaquïpjjewa maynit maynicama uqham mank'apjjatap laycu.\nUcampejj janiw sañ muncti uca diosajj asquïtapa, uca yakha diosar loktat aychasa yakha aychat sipansa juc'ampi asquïtapa sañsa muncaractti.\nJan ucasti, sañ muntjja cunapachatï Diosar jan uñt'irinacajj mä cunsa sacrificion loktasipjje ucqhajja, ñankha ajayunacaruw loktasipqui, janiw Diosaruti. Janiw muncti jumanacan uca ñankha ajayunacampi mayachasipjjañama.\nJaniw Tatitun copapampita ñankha ajayunacan copapampitjja umapcasmati, janiraquiw Tatitun mesapampita ñankha ajayunacan mesapampitsa mank'apcaraquismati.\n¿Jan ucajj Tatituruch colerayañänejja? ¿Jiwasajj Tatitut sipansa juc'ampi ch'amanïtancha?\nChekpachansa maynejj cuntejj munqui ucjj lurascaquispawa, ucampis janiw takpachati maynitaquejj asquïcaspa. Maynitejj cuntï munqui uc luraspajja, ucampis janiw take cunas jupatac asquïquiti ajayu token jiltañataquejja.\nJake masisan asquïñap munañasawa, janiw jiwasan asquïñasacti munañasäquejja.\nCunatejj khathun aljañatac uscutäqui ucjja jumanacajj jan jisct'asaqui alasisin mank'asipcam. Janiraqui jisct'apjjamti chuymanacaman jan mayjt'asipjjañanacamataqui,\naca orakesa, cunanacatï aca oraken utjcaraqui ucanacasa Tatituncatap laycu.\nJan ucajj mä jan iyawsiritejj jumanacar mank'añatac jawsayapjjätamjja ucat jumanacajj sarañ munapjjaraquïtajja, take cuntï churapcätam ucjja mank'asipcaquim jan jisct'asa, chuymanacaman jan mayjt'asipjjañamataqui.\nUcampis maynitejj: “Aca aychajj c'ari diosanacar loktatawa” sapjjätam ucjja jan mank'apjjamti, uc siriru jan mayjt'ayañataqui, uqhamaraqui jumanacasa chuymanacamanjj jan mayjt'asipjjañamataqui.\nMayninacan chuymapatwa parlascta, janiw juman chuymamatti parlctjja. Ucampis maynejj saspawa: “¿Cunatarac nayarusti munañajjarjama sarnakañajjata juchañchitanisti maynin chuymap laycusti?\nDiosar yuspagarasatejj mank'sta ucajj ¿cunataraqui nayarusti c'umipjjetani mank'atajjatsti?” sasa.\nJan qhitirus lanctayapjjamti, ni judiorusa, jan judiorusa, ni Diosan iglesiapanquirinacarusa.\nNayajj taketaquis asquïñwa munta. Janiw nayan walïñajjacti jan ucasti mayninacan asquïñapwa muntjja, uqhamata jupanacajj khespiyatäpjjañapataqui.\n1 Corintios 1 / ۱کرنتھِیُوں 1\n1 Corintios 2 / ۱کرنتھِیُوں 2\n1 Corintios 3 / ۱کرنتھِیُوں 3\n1 Corintios 4 / ۱کرنتھِیُوں 4\n1 Corintios 5 / ۱کرنتھِیُوں 5\n1 Corintios 6 / ۱کرنتھِیُوں 6\n1 Corintios 7 / ۱کرنتھِیُوں 7\n1 Corintios 8 / ۱کرنتھِیُوں 8\n1 Corintios 9 / ۱کرنتھِیُوں 9\n1 Corintios 10 / ۱کرنتھِیُوں 10\n1 Corintios 11 / ۱کرنتھِیُوں 11\n1 Corintios 12 / ۱کرنتھِیُوں 12\n1 Corintios 13 / ۱کرنتھِیُوں 13\n1 Corintios 14 / ۱کرنتھِیُوں 14\n1 Corintios 15 / ۱کرنتھِیُوں 15\n1 Corintios 16 / ۱کرنتھِیُوں 16


Gálatas 6 - Holy Bible [Aymara Bible 1997] - (Gál 6)\nJilatanaca, jumanacatejj mayniru jucharu tincut jicjjatapjjsta ucajja, jumanacajj Diosanquirinacjamajj yanapt'apjjañamaw jupan sayt'asiñapataquejja. Ucsti llamp'u chuymampi lurapjjañamawa, take amuyumpi, jan jumapachpa juchar jalantañamataqui.\nSapa mayniwa luräwinacapa uñjasiñapa, ucatsti waliquïscchejja, jupa pachpataquïniwa, janiw mayninacataquïquiti.\nSapa mayniwa luräwinacapat llaquisiñapa.\nQhititejj Tatitun arunacap catokqui ucajja, yatichquis ucamp chicaw asquinac lurapjjañapa.\nJan sallkjasipjjamti; janiw qhitis Diosatjja sawcascaspati. Cuntejj jakejj yapuchqui ucracwa apthapini.\nMaynitejj janchin munañaparjam yapuchchejja, uca janchin munañaparaquiw jiwañ achjja churani, ucampis Ajayun munañapar yapuchchejja, Ajayojj wiñay jacañ achwa churaraquini.\nUñjapjjam cunja jach'a letranacampis jumanacar kellkanipjjsma pachpa amparajjampi.\nCawquïrinacatejj: “Circuncidasipjjapunim” sapctam ucanacajja, jakenacampi asquit uñt'ayasiñ laycuquiw sapjje, uqhamarac Criston crusap laycu jan arcnakayasiñataqui.\nCircuncisión wali phokhañ munirinacasti cuntejj leyejj sisqui ucarjamajj janiw phokhapquiti. Ucampis jupanacajj munapjjewa jumanacan circuncidasipjjañama, uqhamata ch'amampi jach'ar uñt'ayasiñataqui, janchin uca luräwi jumanacar lurayasina.\nUcampis nayajj janiw cunatsa jach'ar tucuñ muncti, jan ucasti jiwasan Tatit Jesucristosa crusan jiwatapatacwa jach'aru tucuñajjajj utjitu. Criston crusap tokequiwa nayataquejj acapach luräwinacajj jiwata, nayasti acapach luräwinacataquejj jiwataraquïtwa.\nCircuncidatäñasa, jan circuncidatäñasa, janiw cunataquis asquïquiti, ucampis machak jakenac tucuñasaw waquisejja.\nTake aca arunacarjam sarnakerinacajj catokapjjam samaraña qhuyapayasiña, uqhamarac Diosan chekpach wawanacapasa.\nAcat kheparojj janiw qhitis nayar jan walt'ayañapjja muncti, walja chhojjrinacaraquiw janchejjan utji, ucanacaw Tatit Jesusar sirvirïtajj uñacht'ayi.\nJilatanaca, Tatit Jesucristosajj take jumanacar bendispan. Uqhamäpan.


Efesios 4 - Holy Bible [Aymara Bible 1997] - (Efe 4)\nUcatwa nayajj Tatit laycu presötjja, achict'apjjsmawa jumanacajj Diosan jawsatanacjama sarnakapjjam.\nJanipun t'akanoktañar sarapjjamti, jan ucasti mayaquïpjjapunim Kollan Ajayun yanapapampi, sumancañajj mayachthapipctam uca toke.\nMä sapa cuerpoquiw utji, mä sapa Ajayuquiraqui, cunjämtejj Diosajj mä sapa suyt'añaruc jawsapctamjja uqhama.\nMä sapa Tatituquiw utji, mä sapa iyawsaña, mä bautismoquiraqui.\nTakeninsa mä sapa Dios Awquiquiraquiwa. Jupajj take jakenacjjanquiwa, take jakenac tokeraquiw jupajj lurasqui uqhamarac jupajj takenincaraqui.\nUcatpï kellkatanjj sejja: “Alajjpacharuw maqhati, presonac irpt'ata, ucatsti churäwinacracwa jakenacarojj churi” sasa.\n¿Camsañsa muni “maqhatiw” sasajja? Ucajj sañwa muni nayrakatajj oraket juc'amp mankhanacaru sarakatapa.\nCawquïritejj sarakcänjja uca pachparaquiw alajjpachanacat juc'amp alayarojj maqhatäna, jupan jach'a cancañapampi take phokhantañataqui.\nUcatsti juparaquiw sapa maynirus amuyt'añ churi, mayninacarojj apostolöña, mayninacarojj Diosat catokat arunac khanañchaña, mayninacarusti khespiyasiñ arunac parlaña, mayninacarusti pastoräña, yatichirïñaraqui.\nUqhamwa jupan luräwinacap lurapjjañapataqui jupanquirinacarojj waquicht'i, Criston cuerpop jiltayañataqui.\nUqhamat takenis iyawsäwinjja mayaquïñaru puriñasataqui, uqhamarac Diosan Yokaparu uñt'añansa. Ucatsti ch'amani jakenacaw tucuñäni, Cristojj kawkch'äquitejj ucar puriñascama.\nJaniw wawanacjamäcjjañäniti, cawcsarus janc'aqui irpataqui, cawquïri machak yatichäwin thayapampis apataqui, uqhamarac sallka jakenacan luräwinacapar jalantasa, jupanacasti jan wali sarnakäwinacaparuw irpañ munistu.\nJuc'ampis cheka parlasina, munasiñ ajayunwa, cunayman toket jiltañasajja, Cristompejj mayar tucusina, cawquïritejj cuerpon p'ekepäqui ucampi.\nCristo laycuw takpach cuerpojj suma yäparu uchata, jupanacpura mayaru tucutaraqui. Cunapachatejj takpach cuerpojj sum sarasqui ucajja, takpachaw munasiñanjj jiltaraqui.\nAcwa jumanacar sapjjsma uqhamarac ewjjt'apjjsma Tatitun sutiparu: Jan juc'ampejj Diosaru jan uñt'apqui uca jakenacjamajj sarnakapjjamti. Jupanacasti jan cunatac sirvir amuyt'anacaparjamaw jacapjje.\nUca amuyunacapasti ch'amact'atawa, chuymanacap kalarayasipjjatap laycusti janiw cuns yatipquiti, ucatwa Diosat jutqui uca jacañsa jan catokapquiti.\nJan p'enkanëjjapjjewa, ucatsti cunayman k'añu luräwinacaruw catuyasipjje, ucanacsti jan ajjsarasaw lurapjjaraqui.\nUcampis jumanacajj janiw uca casta lurañanacjja Cristot yatekapctati,\njumanacatejj chekpachan juparu ist'apjjsta uqhamarac jupamp yatichatäpjjsta Jesusan asqui luräwinacaparjama ucajja.\nNayra jacäwinacamarjam sarnakañjja apanucupjjam, uca sarnakäwisti cunayman jucha lurañanacampi sallkjatänwa.\nJumanacajj machakar trocatäjjapjjañamawa ajayunacamansa uqhamarac amuyt'añanacamansa,\nucatsti Diosan munañaparjama luratäqui uca machak jacäwimpi isthapisipjjam, suma k'oma cheka cancañan jacapjjaraquim.\nJanirac Supayarus jac'achayasipjjamti.\nDiosan Kollan Ajayuparojj jan llaquisiyapjjamti, Diosanquirinacajj uca Ajayump sellatäpjjtawa uqhamat uñt'atäpjjañamataqui cunürutejj jupajj phokhat khespiyasiñ churapcätam ucürcama.\nChuyma usuchjasiñjjatjja jithektapjjam, take thithiñanacatsa, colerat chuymampi jach'at art'asiñanacatsa, jan wali arunacampi tokesiñanacatsa, take jan wali luräwinacatsa.


Habacuc 2 - Holy Bible [Aymara Bible 1997] - (Hab 2)\n“Isch'uquiscaquïwa, uñanakascaquiraquïwa, cunjämatejj centinelajj lugarapan uñch'uquisquejj uqhama, camsitanis Dios Tatitojj, nayan quejasitajjarojja uc uñjañataqui.\nDios Tatitojj saraquituwa: “Kellkam ñek'e tablanacaru cuntejj uñacht'aycäma uca, ucasti mäqhi leet'cañaraquïñapawa.\nCunatejj kellkañamäqui ucajj acawa: ‘Jan wali ñankha jakenacajj jach'a jach'aw tucupjje, ucampis asqui jakenacajj Diosar iyawsäwi laycuwa jacapjjani’ ” sasa.\n“Jach'a jach'a tucuri jakenacajj ch'amanïñwa munapjje; jan samart'asaw thakapjje, ucatsti juc'amp munasipcaquiwa, ch'amanïñajj jan walirus puriychi ucasa. Lacapsti sepulturjamaw jist'arapjje, jiwaru uñtataw jan ist'asipquiti, ucatwa sarapjje catuntañataqui marcat, marcaru.\n“Ucampisa take catuntata marcanacajj larusipjjaniwa catuntquis ucanacatjja, k'ochupjjaraquiniwa: ‘¡Ay, cunänis jumatjja, kamiripttawa cunatejj jan jumancqui ucanacampi! ¿Cunapachcamasa phokantasiscaquïta cunanacatejj mayt'ata catusctajja ucanacampi?’ sasa.\nJan suycäta uca horasaw manu cobrasirinacamajj purinipjjani, sartapjjaniwa jumaru t'akhesiyirinacajja, ucatsti k'ala aparasinjja k'alala jaytanucuwayapjjätama.\nMarcanacaw mayacht'asipjjani juma contrajja, ucatsti aparapjjaraquïtamwa cunjämtejj jupanacat aparctajja uqhamaraqui. Phokhayasipjjaraquïtamwa take jiwarayatanacamatjja, uqhamarac aca nacionana marcanacapa, ucan jaquirinacapa contra jan walinac lurasa t'akhesiyatamata.\n“¡Ay, cunänis jumatjja, lunthatat yänacampi utamar phokhantayatamatjja. Ucat jan walt'añanacan jan cunas camachañapataqui!\nUqhamatwa utamjja mä p'enka tucuytajja, juma quipca tucjatäñaruw purtajja walja marcanacaru tucjatamata.\nUyu perkanacasa, viga lawanacasa juma contraw arnakasipjjanejja.\n“¡Ay, cunänis jumatjja jiwayañanacjjaru, jan cheka uñjäwjjaru marcanacam sayt'ayatamatjja!\nTake ch'aman Diosajj inamayaruw luratanacamjja tucuyani, jan inact'atanacamsa, take luratanacamaw ninampi tucjatänejja.\nDios Tatitun jach'a luräwinacapat yatiñaraquiw take acapacharu phokt'araquini, cunjämatï umanacajj kotar phokt'ejja uqhama.\n“¡Ay, cunänis jumatjja, jake masinacamaru machjayañataqui vinoru jan wali kollanacampi uchasa churatamata, uqhamat k'alalaquïtap uñjasinjja jisc'achañataqui!\nJach'añchasïwi lantjja, p'enkasiñampiw isthapisïtajja, Dios Tatituw churaraquïtam mä copa umt'añamataqui ucaw uñacht'ayätamjja juman k'alaquïtama, jach'a luräwinacamsa jisc'aruraquiw tucuyani.\nCuna jan walinactejj Líbano kolluru lurctajja ucanacasti juma contraw cutt'aninejja, animalanacapa jiwaraycani ucqhajja jumanacataquejja jach'a sustjasiñäniwa. Acasti jutaniwa jake jiwarayatanacamata, nacionpachana jakenacaru, marcanacana t'akhesiyapjjatanacamata.\n“¿Cunataquis asquejj mä c'ari diosa luratajj niyaqui tucuyatäjje ucqhajja? ¿Cunataquis asquejja mä yakha diosa luratajj take yatichäwinacapajja c'aricamaquïchi ucqhajja? C'ari diosanacajj janiw parlapcaspati; ¿cunjämaraqui ucanac lurir jakesti jupanacaru confiasispasti?\n“¡Ay cunänis jumatjja, mä lawat lurat c'ari diosaru sartam satamajja, mä amutu kalaru sayt'am satamajja! ¿Jupanacasti mä cuna arunacsa yatiyapjjaspati? Janiwa jupanac quipcan jacañajj utjquiti, kawkhasay korimpis kollkempis chhaktayatäscpan.\nUcampis Dios Tatitojj kollan templopancasquiwa: ¡Jupa nayrakatanjja amuquïpjjam take acapachan jaquir jakenaca!”


Chachanakampi anatasiri warmi :: Periódico Jayma\nCONTENIDO > Chachanakampi anatasiri warmi\nQillqiri: Felix Layme Pairumani\nTaqi jaqjamawa kasarasitayna. Kimsa wawanïpxataynawa. Jupaxa Pataka Amaya markankirïtaynawa. Aka pachana, jichha pachanakaxa, janipuni kunasa wiñayäkiti. Chachapampi jaljtxapxataynawa. Supaya chuyma laq’uxa janipuni ikkitixa. Uka jaqichataru supaya amuyuwa laq’untxatayna. Chachaxa mä quchalata inamurasxatayna, jupampiwa sarxatayna.\nWawqi warmi masinakapampisa, tawaqupa nuwjirisa sararakitaynawa. Ukhama nuwjataxa uka quchalaxa juk’ampi kapricht’asxatayna, janiwa uka warmina chachaparu antutataña munkxataynati.\nAka pachanaraki nuwasiñätayna, ukata pacharakiwa uka nuwasitsa qullirïtayna. Jaqixa, kunjama chikata supaya chuymanïkstansa, aski chuymaxa utjaskapuniraki. Ukata uka chachaxa, mä qawqha phaxsita, wawanakapataki pusi waranqa pä patakani qullqi warmiparu churatayna. Ukampiwa warmixa kimsa wawanakaparu isthapiyatayna ukhamaraki manq’arayatayna.\nQhipha jayp’uxa, uka warmixa mä aski amuyuni chachampiwa uñt’asxatayna. Uka jaqixa Santa Cruz markata jutatayna. Maya purapata uñkatasxasakiwa munasxapxatayna.\nUkata warmixa chachapana uka jalatayna.\n—Jichhaxa jumaraki wawanaka uywma, nayaxa mä chachampiwa uñt’asxtha, jupampiwa Santa Cruz marka sarxäxa— sataynawa. Chachaxa “iyawa” sasa kusisitawa wawanaka anaqasxatayna.\nUka markanxa, jani armkaya wali suma munasisawa sarnaqapxatayna. Pä marawa ukhama wali munasisa sarnaqapxatayna. Ukatxa taqi kunasa yatisirikïchixaya, ukhamaraki tukusirikïchixaya, ukata ancha jachañaruwa purxapxatayna. Chachaxa warminïskataynawa. Uka warmipawa chachaparu –yaqhampi sarnaqatapa– ukhamaraki k’arisitapsa katjxatayna. Uka chachana warmipana kullakanakapa, jilanakapa ukhamaraki jaqinakapawa nuwjañataki jump’untxapxatayna. Jani mayampi panini sarnaqkiri jurayapxatayna. Santa Cruz markata wiñayataki warmixa markaparu sarxañapa jurayapxatayna. Ukhama jurasawa warmixa jakañapa qhispiyasinitayna. Ukhamawa wila jachkiri munasiñapxa jaytjaniwayxatayna. Warmixa q’ala chuymasa t’unjata ukhamawa sarawayxatayna.\nUkhampachasa suni jach’a Markaru pä marata purxataynawa. Chachapasa jupata larusitaynawa.\n—Wawalaykuya jutxthxa— sataynawa. Utapanxa janiwa juparu wawanakapaxa uñkatañsa katuqañsa munkxapxataynati.\n—Irnaqiriwa sarthxa— sasawa qullqi wayaqapa waysusitayna, ukhamata mä qawqha wawanakapaxa taykaparu munthapisxatayna.\nMä yuqapaxa, yaqha chachampi Santa Cruz markaru sarxatapatxa, janipuniwa taykaru uñjaña munkataynati. Asta jani arskayanakpuni taykaru tuqitayna.\nPhaxsinakasa maranakasa waljawa mäkipawayxatayna. Uka yuqapaxa kasarasxataynawa. Warmipaxa janiwa wali suma sarnaqiri jaqita jutatäkataynati. Uka warmixa yuqaparuxa yaqha waynampiwa sallqjawayxatayna. Yuqapaxa wali jachatayna, janipuniwa uka warmiru armaña munkataynati. Ukjakiwa taykapana t’aqhisitapa amuyatayna, ukata taykaparu chuymay! sasa juchapa p’amp’achxatayna.\nWarmixa muxsa achunaka wali kusa aljt’irïtaynawa. Uka qhiphatxa turiyirisa parlxayirisa waljaniwa uñstxatayna. Mä kimsawa juparuxa aliqapuni parlxayapxatayna. Jupaxa janiwa kuna ancha kust’ata warmipuni ukhamäkataynati. Aliqa, wali jiwitaki, jisk’a warmikïtaynawa. Mä chachaxa jupampi ikiñaru saraña wali munasaxa, mä walkiri yä alarapisa churaña amtatayna. Warmixa mä pulliririya tintaruwa uka chachampi saratayna. Ukana maya maypini pulliranaka uñachayasitayna, janiwa jupatakixa pulliraxa utjkataynati. Utjaskchïnsa janiwa munkataynati, tintanisa thithxataynawa. Yaqha tinta sarapxatayna, janirakikiwa pulliraxa jupatakjama utjkataynati, utjaskchïnsa jupaxa janiwa ukhamaki churäsiña munkataynati. Chiqasa jani muniritakixa kamisaraki utjxanixa, ¿janicha? Mä tinta sarapxarakkitayna, ukana ukhamarakkiwa pulliraxa jupataki janiwa utjkataynati. Mä tinta sarapxarakkitayna janirakiwa utjkataynati. Q’ala tintanaka, pullira jiskhkämi, tuktapxatayna. Janiwa jupatakjama, chuymaparu purkiri, pulliraxa utjkataynati. Ukata chachaxa wasitata jiskht’xatayna ¿Kuna kasta pullirpinsa munxta?\n—Nayaxa wali kuspini munthxa, jani jikkaya, jumata wiñaya amtaskaya munthxa— sataynawa.\n—Kunpinsa alayasiña munta?\n—Nayaxa phamillanakama uñstayitasma, uka munthxa—, sataynawa. Uka sataxa chachaxa lapx! Janiwa kamacht’añsa yatkxataynati, jupaxa warminïskataynawa, ukata warmiru jani phamillapa uñstayaña munkataynati. Ukhamata jupampixa janiwa mayampsa parlxapxkataynati.\nJuparu arknaqirixa uñstakipunchi, kunjamtsa juparuxa uñjapxapunchi. Yaqha chuphiruxa jupampi pasiyt’iri saraña wali munatayna. Sapa kutiwa, jupampi pasiyt’iri sarasa, umayasa, ikiñaru irpxañataki achikatayna.\nMä alwawa jupaxa kalli mistuñataki wali wakiyasitayna. Wali kusa, phistaru thuqhuri sarañatakjama isthapisitayna. Jupaxa janiwa kuna phunchhawirusa sarkataynati, jani ukaxa muxsa achunaka alirikiwa ukhama isthapita saraskatayna. Ukana walja muxsa achunaka mä chaqaru mä chaqaru alaratayna. Ukhama alaraña tukuyataynawa. Ukata taksi, muxsa achunaka apxañataki, thaqhiri saratayna. Ukäkana uka pasiyiri saña achikasiri chuphiruxa sayaskatayna.\n—Kamisaki chachitu, jichhakuchapï pasiyiri kawksa sarsnaxa, sarañäni!— sataynawa.\n—¡Kunjama!? “Pasiyiri sarañäni” sasarakisa achikasistaxa— sasawa kulirasitayna.\n—Jichhaxa janiwa, janipuniwa— sasaxa wulsiku thaqhasitayna, ukata patakaki qullqi iqsusitayna.\n—Pataka qullqinikïthwa, akampixa janiwa kawkirusa sarksnati.\n—Janiwa yatkthti, “pasiyiri kunaratusa sarakiñäniwa” sistawa, jichhaxa pasiyiri sarañataki wakicht’atawa jutha— sataynawa.\n—¡Ay! Aka taqi ch’amaxa yuqalla wawäñaxa, kunataksa mamajaxa yuqalla wawachaspachïtu!— sasakiwa chachaxa ñik’uta mithasitayna.\n—¡Aä! Janiwa yatkthti. Jumawa “pasiyiri sarañäni…” sistaxa, ukata nayaxa wali kusisita jumampi pasiyiri sarañataki jutthxa!\n—Jichhaxa janiwa, mirä, yaqha uruki pasiyiri sarañäni, …— sasawa, chachaxa achikasitayna.\n— Ukhamaxa ukhamächiniya. Ukhamaxa muxsa achu alatanakaja tampunakata apthapiniñäni— sataynawa. Ukata chachaxa sisxatayna.\n—Jumaxa janiwa pasiyiri amtanïkatätati ¿janicha?!\n—Chiqa ukhamawa, jumaxa “iyawa, pasiyiri sarañäni” sitasmaya nayaxaya jumaru “janiki sarkañäniti” sasa achikaskirismänxa!\nUjkatxa janiwa mayampsa warmixa uka chachampi parlañsa munkxataynati.\nJichhaxa, jilata kullaka, jumawa akxaru kimsïri chacha ukatxa phuqhcht’xäta.


Awquejjan utapanjja walja utjäwinacaw jacañatac utji, jan uqhamäcaspa ucajja, nayajj niyaw jumanacaru sapjjeriscasamäna. Uqhamajj mä utjäwi jumanacatac waquichiriw sarä. Sarasinsti ucat mä utjäw waquichasinjja, wasitampiw jutä jumanacaru irpasjjañataqui, cawqhanccätï nayajj jumanacajj ucqhancapjjañamataquiraqui.\n Ucampis jiwasanacajj alajjpachanquir jakenacäpjjtanwa, Khespiyiri Cristo Tatitun alajjpachat jutañapwa suyasipcaractanjja. Jiwasanacan jan wali janchisjja jupaw trocani, jupancquis uqham c'ajquir janchipar uñtata. Uqhamsti cawquïr ch'amapampitejj take cunsa apnakqui uca ch'amapampiw uqham tucuyani.\nUcampis jupanacajj mä suma orak munapjjäna, ucasti alajjpach marcawa. Ucatwa Diosajj jan p'enkasquiti, jupanacan Diosapa sayasiñjja, jupanacataquisti mä marcaw waquichata utji.\n Ucatsti uñjaractwa machak alajjpachampi, machak orakempi. Nayrïri alajjpachampi orakempejj tucusjjataynawa, janiraquiw kotas utjcjjänti. Ucatsti kollan marca uñjta, machak Jerusalén. Uca marcasti Diosan nayrakatapatwa sarakasincäna, mä casarasir tawakor uñtata suma isthapt'ataraqui casarasir waynar catokañatacjama. Ucatsti mä jach'a aru ist'aracta alajjpachat art'asiniri: “¡Acajjay, Diosajj jichhajj jakenac taypinwa jaqui! Jupanacampiw jacani, jupanacasti marcapäniwa. Dios quipcaraquiw jupanacampïni, jupanacan Diosaparaquïniwa. Diosajj take jachanacapwa nayranacapatjja picharani, janiraquiw jiwañas, jachañas utjcjjaniti, warariñasa ni usuyasiñasa. Take cunanacatï nayrajj utjcän ucanacajj tucusjjewa” sasa.\n Ucatsti uñjaractwa machak alajjpachampi, machak orakempi. Nayrïri alajjpachampi orakempejj tucusjjataynawa, janiraquiw kotas utjcjjänti. Ucatsti kollan marca uñjta, machak Jerusalén. Uca marcasti Diosan nayrakatapatwa sarakasincäna, mä casarasir tawakor uñtata suma isthapt'ataraqui casarasir waynar catokañatacjama.\n1 Corintios 15:40-49\n Uqhamaraquiw alajjpach cuerpojj utji, acapach janchis utjaraqui, ucampis alajjpach cuerpojj acapach janchit sipanjja sinti sumt'atawa. Intin khanapajj mayjawa phajjsin khanapat sipansa, warawaranacan c'ajatapas mayjaraquiwa. Pachpa warawaranac taypitsa utjaraquiwa yakha casta c'ajiri warawaranacajja. Uqhamaraquiw jiwatanacat jactañampejj lurasejja. Mä ñusantiri janchi imanttanjja, ucatsti jan juc'amp jiwiriwa sartanjjejja. Mä jan yäkat janchwa imantatajja, ucatsti mä muncaña cuerpowa jactanjjejja. Mä pisi ch'ama janchwa imantatajja, ucatsti wali ch'amani cuerpow jactanjjejja. Mä lak'a janchiwa imantatajja, ucatsti ajayun cuerpowa jactanjjejja. Lak'a janchi utjchi ucajja, utjaraquiw ajayun cuerpojja. Diosan Arunacapasti saraquiwa: “Nayrïri Adán jakejj mä jacquir jakewa tucuwayjje” sasa, ucampis khepa Adanasti jacañ churir ajayuruw tucuraqui. Ucampis janiw ajayüqui ucati nayrancquejja, jan ucasti lak'äqui ucaw nayrakatanquejja. Nayrïri jakejj lak'at luratajja lak'änwa; ucjjar jakëqui ucasti Tatituwa, alajjpachanquiriraquiwa. Acapachanquir janchinacasti uca nayrïri jaken janchipjama lak'at luratawa; alajjpachanquir cuerponacasti uca alajjpach jaken cuerpopjamaraquiwa. Cunjämtejj uca lak'at lurat jaker uñtasitätanjja, uqhamaraquiw mä urojj uca alajjpach jaker uñtasitäñäni.\n “Uñtapjjam, nayajj mä machak alajjpachampi mä machak orakempi uscü. Cunatejj utjcän ucajj armatäjjaniwa, janiraquiw qhitis mayampsa jupanacatjja amtascjjaniti. Wiñayataqui cusisiñampi c'uchirt'asiñampi phokhantasipjjam, cuntejj nayajj usccä ucanacata, nayasti mä cusiscañ Jerusalén lurt'araquï, ucan jaquir jakenacasti c'uchiquïpjjaraquiniwa. Naya quipcaw Jerusalenatjja cusisëjja, marcajjar uñjasinsti cusisiraquïwa. Ucanjja jachañajj janiw utjcjjaniti, janiraquiw llaquisiñat aykoñas utjcaniti. Ucanjja wawanacas janiraquiw jisc'pacha jiwarapcaniti, janiraquiw chuymani jakenacas janïra maranacap phokcasajj jiwapcaniti. Patac marani jiwañasti waynpacha jiwañäniwa, uca patac marar jan purjjañasti mä maldicionaraquïniwa. Jakenacasti utanac utachasipjjani, ucan jacasipjjaraquini, uvanac yapuchasipjjani, uca yaputjja mank'asipjjaraquini. Janiw ucanjja maynejj yakhan jacasiñapataqui utachcaniti, janiraquiw maynejj yapuchcaniti mayninacan asquipataquiquejja. Marcajjasti mä kokar uñtataw walja maranaca jacaraquini; ajllitanacajjasti cuntejj amparapampi lurasipqui ucwa mank'asipjjani. Janiw inamaya irnakapcaniti, wawanacapas janiraquiw janïra horasäquipan jiwarapcaniti, jupanacajj cawquïrinacarutejj Tatitojj bendisqui ucanacan wawanacapäpjjatap laycu, jupanacan wawanacapas uca quipcaraquiw jacapjjani. Janïraw jupanacajj jawsapquitaniti, ucapachaw nayajj jupanacar jaysä; janïraw parlañsa tucuyapcaniti ucapachaw nayajj jupanacar ist'ä. Kamakempi, ovejampisti mayaquiw mank'apjjani, leonasti vacar uñtataraquiw pasto mank'ani, cataristi lak'a jallk'araquini. Nayan kollan kollojjansti janiraquiw qhiti ñankha luriris utjcaniti.” Tatituw uqhamjja arsu.\n Nayataquejj jacañajj Cristowa, jiwañasti atipt'añaraquiwa. Janchin jaccasinjja nayajj irnakawayiristwa Tatit laycu, ucampis janiw cawquïris ajllisiñjamäquiti. Nayataquejj wali ch'amawa aca payat cawquïri ajllisiñasa, mä toketjja jiwañ munirista ucat Cristompi chicäjjañataqui, ucasti nayataquejj juc'amp sumäspawa.\nJan ucasti Tatitur jach'achapjjam chuymanacamanjja. Ucatsti waquicht'atäpjjaraquim qhitinacatejj jumanacaru suyt'añanacamjjat jisct'apcätam ucanacar sañataquejja ucampis sapjjam suma chuymampi.\nAlajjpachansti mä jach'a uñacht'äwiw uñstäna. Mä warmiwa intin llawuntata uñstäna, phajjsisti cayunacapancaraquïnwa, p'ekeparusti mä coronampi asjjatataraquïnwa, uca coronansti tunca payani warawaranacaw utjäna.\n Mank'añ tucuyatatsti Jesusajj Simón Pedroruw jisct'äna: —Simón, Jonasan yokapa, ¿acanacat sipansa juc'ampit munista? —sasa. Pedrosti sänwa: —Jïsa, Tata, jumaw yatta nayajj jumar munatajja —sasa. Jesusasti saraquïnwa: —Uqhamajj ovejanacajja awatim —sasa. Payïrinjja wasitampiw jisct'i: —Simón, Jonasan yokapa, ¿nayaru munasistati? —sasa. Pedrosti ucjjarojj saraquïnwa: —Jïs, Tata, jumaw yatta nayajj jumaru munatajj-jja —sasa. Jesusasti siwa: —Uqhamajj ovejanacajja awatim —sasa. Quimsïri cutinjja jisct'äscaquïnwa: —Simón, Jonasan yokapa, ¿munistati? —sasa. Pedrojj llacthapisïnwa quimsa cuti: “Munistati” sas jisct'atapata. Jupasti sänwa: —Tata, jumaw take cuns yatta. Jumaw yatta nayajj jumaru munatajj-jja —sasa. Jesusasti sänwa: —Uqhamajj ovejanacajj awatim. Khanacwa sisma, waynäcasinjja isthapisisinjja cawctejj sarañ munäyäta ucwa saräyätajja; ucampis cunapachatejj awquëjjäta ucqhajja, amparam aytäta ucatjja mayniwa isiyätamjja, irparaquïtamwa cawquïrutejj jan muncäta ucaru —sasa. Uc sasinjja, Jesusajj sañ munäna cunjämatejj Pedrojj jiwcani uqhamarac Diosaru jach'añchañapäcani ucata. Ucjjarusti saraquïnwa: —¡Arquita! —sasa.\n “Cunjämatejj Noen urunacapanjja pascatayna uqhamaraquïniwa Jaken Yokapajj jutcani ucqhajja. Uca urunacanjja janïra uma taripäwi pasquipanjja, jakenacajj walja mank'añanacana, umañanacana jacasipcäna, mayninacajj casarasisipcänwa, mayninacasti phuchanacap casarañatac churasipcäna, Noen arcar mantañapcama, janiraquiw amuyasipcänti cunürutejj uma taripäwejj purinisin takeniru apasjjäna ucürcama, uqhamaraquïniwa Jaken Yokapajj jutcani ucqhajja. Ucapachaw pani chachanacajj yapuncasipcani, maynisti aptatäniwa, maynïristi jaytanucutäniwa. Pani warminacaw mä pekañan pekascani, maynïrejj aptatäniwa, maynïristi jaytatäniwa.\nucatsti jaquirinacajja jupanacamp chicaw aptatäñäni kenay taypina chica alajjpachana Tatitumpi jiquisiñasataqui. Uqhamaw Tatitumpejj wiñayataquïñäni.\nAcjja kellkanipjjsmawa Diosan Yokapar iyawsapcta ucanacaru, wiñay jacañanïpjjatam yatipjjañamataqui.\n Ucapachaw juyqhunacajj uñjapjjani, okaranacas ist'apjjaraquini; suchunacasti taruja kallunacjamaw sinc'usipjjani, amutunacasti arnakasipjjaraquiniwa. Wasara waña orakensti umajj walpun jalsuni mä jach'a jawirjama tucusa.


Victoria Tinta Quispe · Taypi sata phaxsi 2014 · Global Voices Aymarata\nVictoria Tinta Quispe · Taypi sata phaxsi, 2014\nQhipa qillqatanaka Victoria Tinta Quispe Ta Taypi sata phaxsi, 2014\nLatin America 29 Taypi sata phaxsi 2014\nUruguay markanx chhijllawiw phuqhasi ukatx boca de urna ukax yatiyiwa Tabaré Vásquez, candidato Frente Amplio 44% aka 46% chimputaw jikxati sasin yatiyi, Luis Lacalle Pou, Partido Nacional uksankirix 31% ukat 34% ukha chimpuntaw jikxati sasin yatisiraki. Medios locales uruguayos uksankirinakax kimsa imprisas encuestadoras ukaruw uka datos ukanka yatiyi, imprisa Factum,...\nCumbre 2015 de Global Voices ukan yatiyäwipa: ¡ Cebu, Filipinas uksan 24 ukat 25 urunakaw chinuqa phaxsit tantacht'asipxañäni\nCitizen Media 19 Taypi sata phaxsi 2014\nCumbre de Medios ciudadanos de Global Voices ukax 24-26 urunakaw chinuqa phaxsit 2015 maran khaysa Cebu, Filipinas suyun phuqhasini. ¡Juk'amp yatiyäwinkx suyt'kakitawa!\nEcuador 17 Taypi sata phaxsi 2014\nNawiraratakix janiw jayaxiti, Gobierno Autonomo uksankirinakax parroquial de San Lucas cantón Loja, uksanx apthapi (colecta) “Una minga por una sonrisa del niño sanluquense” sas sutinchat wakichaw utt'ayapxi. Mä minga ukax markatak askiwa, uka apthapiwinx pisin jakasir wawanakatakiw isinaka, anatañanak apthapipxäni. Uka apthapiñatakix 19 uru taypi sata phaxsitw parque Jipiro uksan...\nLatin America 13 Taypi sata phaxsi 2014\nBoca de urna uksan jank'ak jakthapïwinakarjamax Bolivia suyunx Evo Morales jupaw 60 por ciento ukha chimpuntäwimp Bolivia suyur 2020 marakam irpirxaruñapatak chhijllata.\nRising Voices Amazonía – Lingüístico Tsimane uka aruta’\nLatin America 12 Taypi sata phaxsi 2014\nTsimane uksankirinakax proyecto Rising Voices Amazonia uksat ch'amanchaw katuqapxani arup saräwip jach'anchayañataki.


Bible in one year - Aymara Bible 1997 - November 3\n1. ¡Walja jakenacani marcajj cunja sapaquis uñjasjje! Marcanacan jilïripa marcajja mä ijma warmir uñtataquëjjewa. Ch'ama irnacañanacampi t'akhesiyataw jichhajj uñjasi, uñtcañ suma marcajja.\n2. Arumanacasti jachcäwiw tucusiscaraqui; ajanunacapansti jachaquiw jalascaraqui. Take munirinacapasti janiw maynis jupar chuymachirejj utjquiti. Take amigonacapasti mayswa uñtjjapjje, uñisirinacapaw tucjjaraqui.\n3. T'akhesiñanacampitsa, ch'ama tucuñanacampitsa, Judá marcajj jichhajj preso apatawa. Qhititejj nayrajj marcanac taypin apnakcäna ucasti jichhajj janiw samarañ jicjjatcjjeti. Jupar arcnakerinacasti, jicjjatapjjaraquiwa, ucatsti jan walt'añanacanwa uñjasiyapjjaraqui.\n4. ¡Sionan thaquinacapajj llaquiscayawa! ¡Janiw qhitis cusisiñaru jutirejj utjcaraquiti! Marcan puncunacapasti ch'usa wasarar tucutawa; sacerdotenacasti jachapjjaraquiwa, tawakonacas wali jachapjjaraqui, Jerusalén marcasti wali t'akhesiraqui.\n5. Uñisirinacapaw jichhajj apnakapjje, uñisirinacapasti kamirquipstapjjaraquiwa. Tatitupï uqham t'akhesiyejja, sinti jach'a juchanac luratap laycu. Wawanacapasti jaya marcar preso apatawa, uñisirinacapan apatawa.\n6. Uqham suma Sión marcan sarnakäwipasti jichhajj chhakatawa; jilïrinacapasti tarujanacar uñtataw, pasto thakhasa sarnakapjji; jiwayirinacap nayrakatansti cayu katatisisaw nayraru sarasipcaraqui.\n7. Jerusalenasti qhaya urunacatwa amtasi, cunapachatï sapaqui, llact'ata kheparcäna uca urunacata. Cuna kamir cancañapatejj nayrajj utjcäna take ucanacatwa amtasi; cunjämsa uñisiripajj amparapar purïna take ucanacwa amtasi, janiraqui qhitis jupar yanapt'irejj jutcänti ucanacwa amtasi, uñisirinacapasti jupar uñjasinjja, aynacht'atapatjja larusipjjänwa.\n8. Jerusalenajj sintpunwa juchañchjasiraqui, jisc'achayasiñcamaw juchañchjasiraqui. Qhitinacatejj nayrajj jach'aru aptapcän ucanacasti jichhajj jisc'achjjapjjaraquiwa, juparojj k'alala uñjapjjatap laycu. Ucatpï jichhajj jachasquejja, p'enkapatsti maysa uñtjjaraqui.\n9. Isipasti k'ala k'añuchjatapuniwa; janiw uqhamar puriñjja amtcaraquïnti. Aynacht'atapasti jan amuyt'cayapuniwa; janiw jichhajj qhiti chuymachiris utjcaraquiti. ¡Tata, nayan t'akhesitajj uñtanita, uqhamarac uñisirejjan jach'ar tucutapsa!\n10. Uñisirinacaw Jerusalén marcan kamir cancañapjja catuntasjjapjje. Marcasti, jan Diosar uñt'ir jakenacan ch'amampi templor mantirwa uñjaraqui. ¡Cawquïri jakenacarutejj jumajj ‘Janiw nayan utajjar mantapjjätati’ siscta ucanacaw mantapjje!\n11. Take jakenacapaw jichhajj wali jachapjje, mank'añ thakasaw sarnakasipcaraqui; kamir cancañanacapsti mank'ampiquiw trocasjjapjje, uqhamat jan mank'atjama jiwascañataqui. ¡Tata, nayan aynacht'atajj uñtanimaya, ñankht'atajjsa amuyaraquimaya!\n12. Jumanaca, thaqui saririnacasti amuyapjjaraquimaya, ¡nayan t'akhesitaj-jjamajj utjpachati, nayarojj acatake t'akhesiyjjetu! ¡Tatituw nayarojj aca t'akhesiñ apayanitu, colerasiñapa nayataqui sartayasitap laycu!\n13. Tatitojj alajjpachatpachwa mä nina apayani nayaru ch'aqhacama nacsuñapataqui; saräwejjarusti mä sipita uscuraqui, ucampisti kheparuw cuttayaraquitu; nayarojj apanucutuwa, sapa cuti t'akhesiñaruw catuyaraquitu.\n14. Juchanacajjsti Tatituw yatisqui, jupa quipcaraquiw uca juchanacjja chincatitu. Uca juchanacasti mä yugöcaspasa uqhamaw jatjjattaraquitu; ch'amas janiquiw utjcaraquituti. Pachpa Tatituw jupanacan amparaparu catuyaraquitu, janiw jichhajj uca juchat jaltcaraquiristti.\n15. Tatitojj qhitinacatejj nayaru ch'amampi arjjatapquitäna take ucanacarojja jayaruw apanucjje. Nayjjarusti mä ch'amani ejército apayaniraqui, uqhamat nayan jan ajjsariri jakenacajjaru tucjañataqui. Tatitojj Judá marcarojj mä wawa tawakorjamaw tacsu, cunjämatejj uvajj vino ch'irwsuñataquejj tacsutajj uqhama.\n16. Take ucanacasti nayarojj jachayituwa, nayrajjasti jachampi phokhantataraquiwa, janiraquiw nayar qhiti chuymachiris utjquiti, janiw nayar qhiti ch'amañchiris utjquiti. Wawanacajjasti t'unjata perkanac taypincasquiwa, uñisirinacasti nanacat sipansa juc'ampi ch'amaniraquiwa.\n17. Sionasti yanapa mayisawa amparap loktasinqui, ucampisa janiw qhiti chuymachiripasa utjquiti. Tatituw Jacoborojj uñisirinacapampi muyuntayi uñisirinacapasti muyuntaraquiwa; Jerusalén marcasti jupanacataquejj jisc'achcaña marcaraquiwa.\n18. Tatitojj lurañapwa lurasqui, nayan camachi arunacapataqui sayt'asitajj laycu. ¡Take marcanaca, ist'apjjeta; t'akhesitajjsa uñjapjjaraquim! ¡Marcajjanquiri waynanacasa, tawakonacasa, preso apataw uñjasipjjaraqui!\n19. Munirinacajjaruw yanap mayta, jupanacasti nayataquejj mayswa uñtjjapjje. Marcajjanquiri sacerdotenacasa, jilïri chuymani jakenacasa, pachpa marcanwa jiwarata uñjasipjje. ¡Mank'a thakasaw sarnakapjjaraqui; jan mank'atjama jiwascañataqui!\n20. ¡Tatay, nayan t'akhesitajj uñtanimaya! ¡Chuymajjasa waystañwa munitu! T'akhesiñaw chuymajjar llupt'itu; cunapachatejj juchajjata amthapista ucapachajja. Qhaya ankansti wawanacajjarojj espadampiw jiwarayapjje, aca mankhansa jiwañaquiw utjaraqui.\n21. Jakenacajj wararitajj ist'asipquiwa, ucampisa janiw qhiti chuymachiris utjcaraquituti. Take uñisirinacajjaw aynacht'atajj-jja yatipjje, Juman nayaru t'akhesiyatamatsti cusisipjjaraquiwa. Juman urumasti purinpanaya, ucatsti jupanacarojj cunatejj nayaru purquitu ucaraqui purpan.\n22. Juman nayrakatamarusti take ñankha luratanacajjajj purinpan; jupanacarusti juchanacaparjamaraqui uñjam, cunjämatejj nayaru uñjquista uqhama; ¡walpunwa jacharactjja, chuymasa wali usjjaraquitu!\n1. Tatitun colerasiñapajj sinti jach'apuniwa, ¡ucqha suma Sión marcarusti k'alwa chhaktayaraqui! Israel marcan sumäñapsa pampa t'unjaraqui, alajjpachat acapacharus jakocancaspa uqhama. Colerasiñapansti janiraquiw pachpa cayunacapan utt'äwipatsa amtasquiti.\n2. Tatitojj Jacobun utanacapjja jan mayanwa pampa t'unjawayi, Judá marcana suma perkanacapsti, colerasiñapanjja janq'aquiw t'unjawayi. Marcarusa, uqhamaraqui jilïrinacaparusa pampa sarjayawayaraqui.\n3. Colerasiñapajj ninjama aktasinsti, Israelan ch'amapjja mayacwa k'allunucuwayi. Jupan arjjatiri ch'amapsti apakjjaraquistuwa, uñisirinacasaru catuyasajja. ¡Jacobon orakepansti mä nina nactayawayaraqui, uca ninasti take cunwa naqhantawayaraqui!\n4. Tatitusti uñisirïcaspasa uqhamaw flechapjja flecht'añataqui waquichasi. Uñisirinacäcaspasa uqhamaraquiw take cunatejj sumäqui ucanacjja t'unjawayi; mä ninjamaw ucqha suma Sión marcjjarojja colerasiñapajj jacjjataniraqui.\n5. Tatitojj uñisirïcaspasa uqhamawa uñjistu, Israel marcarusti k'alwa tucjaraqui, palacionacapsti k'alwa t'unjaraqui; suma jach'a perkanacapsa pampa tucuyaraqui. Ucqha suma Judá marcarusti, t'akhesiñatsa t'akhesiñampiwa phokt'araqui.\n6. Kollana chekawjarusti, mä lunthatjamaw t'unjawayi, tantachasiñ chekawjsti k'alwa t'unjawayaraqui. Tatitusti Sión marcanjja, samarañ urunacatsa fiesta urunacatsa armasiyaraquistuwa. Akquiri colerasiñapansti sacerdoterusa, reyirusa apanucuwa.\n7. Tatitojj altarapjja apanucuwa, kollan utapsa jisc'acharaquiwa. Marcaru imiri jach'a perkanacsa uñisirinacan amparaparuw catuyaraqui. ¡Tatitun utapansti jakenacan arnakasitapaquiw ist'asi, mä fiesta urücaspasa uqhama!\n8. Tatitusti ucqha suma Sión marcan perkanacapjja t'unjañwa amtasiraqui. Jupaw t'unjañataqui waquicharaqui, uca waquichäwipsti phokharaquiwa, jan samart'asa. Uca jach'a perkanacsa, jupajj llaquimpiw phokhanti, uca perkanacasti pampaw tucuraqui.\n9. Marcasti jan puncuni, jan jist'catañaniw uñjasi, puncunacasti t'unjata, pampanwa liwisisipqui. Reyinacapasa, jilïrinacapasa jan Diosar uñt'ir jakenacampi chicaquëjjewa; janiraquiw Diosan leyipas utjcjjeti. ¡Janiraquiw profetanacapasa Tatitutjja uñjäwinac catokcjjapjjeti!\n10. Ucqha suma Sión marcanquiri chuymani jakenacasa amuquiw oraken konurjjapjje, p'ekenacapjjarusti lak'anacwa jach'jjatasipjje, chhanqha isinacampiw isthapisipjjaraqui. Jerusalén marcanquir tawakonacasti orakcamaw p'ekenacapsa alt'asipjjaraqui.\n11. Jachcäwisa nayrajj usjjetuwa, chuymas waystañjamacwa munjjetu. Jakenacajjan marcapa t'unjata uñjasajja, callenacan wawanacaru mank'atjama jiwarasquiri uñjasasa janiw ch'amajj utjcjjetuti.\n12. Wawanacasti taycanacaparojj sapjjaraquïnwa: “Janiw t'ant'asa, vinosa utjcjjestuti” sasa. Marcan callenacapansti jiwaratjamaw liwirtapjjaraquïna, taycanacapan amparanacapanwa samcäwi amuct'awayjjapjjaraquïna.\n13. Suma muncaña Jerusalén marca, ¿cunampiraqui jumarusti chicachasiyirisma? Suma muncaña Sión marca, ¿cunampiraqui jumarusti chuymachirisma? Juman t'unjäwimasti jach'a kotar uñtata jach'araquiwa; ¿qhitirac jichhasti jumaru chuymachiristamsti?\n14. Cuna uñjäwinactejj profetanacamajj yatiycäyätam ucanacajj mä c'ari arunacaquïnwa. Juman juchamsti janiraquiw khanaru apsupcänti, uqhamat juman cutiquipstañamataquejja; c'ari uñjäwinacwa jumarojj yatiyapjjäyätamjja, ucanacarusti jumajj iyawsaraquïyätawa.\n15. Thaqui sariri jakenacasti uqham jumar uñjasajja, larusisaw amparanacapsa t'ajjllirasipjjaraqui; qhuyusipjjewa, p'eksa qhiwipjjaraqui, sapjjaraquiwa: “¿Acati cawquïri marcattejj wali parlapcäna, uqhamaraqui wali suma marcaw sapcäna ucasti?” sasa.\n16. Take uñisirinacamaraquiw jumataqui jichhajj arsupjje qhuyusisa, ajjsaraña arunaca arsusaraqui, sapjje: “K'alpuni t'unjtanjja, acpunwa suyascäyätanjja, jichhasti cunjämtejj uñjañ muncäyätan uqhamwa uñjtanjja” sasa.\n17. Tatitusti amtäwinacampejja phokhewa, arsutanacapsa phokharaquiwa. Cuntejj nayratpacha t'unjañ amtcän ucjja, jichhajj jan qhuyapt'ayasisaw t'unjawayi. Uñisirinacamampisa larusiyaractamwa, uñisiriman ch'amapsa jach'aruw aptaraqui.\n18. Suma Sión marca, Tatitut yanapa mayim. ¡Jachanacamasa jawirar uñtata uruy aruma jalarayam! ¡Jachascaquim jan samart'asa, nayranacamasa janiraqui samarpati!\n19. Sartasim, ucatsti arumanacas arnakasiraquim, ucqhat ucqharu arnakasiraquim; chuymamsti Tatitun nayrakataparu ucharaquim, umjama chuymamas jalaracpan; amparanacamsti juparu mayt'asisa loktaraquim, wawanacaman jacañapataquisa jupat mayiraquim, uca wawanacamasti calle esquinanacanwa mank'atjama jiwarasipcaraqui.\n20. Tatay, nanacar uñtanipjjeta, amuyt'araquim, janipuniw qhitirusa nanacarjamajj lurjctati. ¿Taycanacansti waquisipunpachati ñuñusquiri wawanacaparu mank'antasiñapasti? ¿Sacerdotenacansa, profetanacansa kollan utaman jiwarayatäñapapuniti waquispacha?\n21. Callenacansti waynanacampi, chuymani jakenacampiquiw jiwarata liwirtasipqui; marcajjanquiri waynanacasa, tawakonacasa, espadampi jiwarayataw uñjasipjje, colerasiñama urunsti jiwarayañcamaw chhojjriñchjaractajja; ¡jan qhuyapt'ayasisaw jiwarayaractajja!\n22. Jan walt'añanacsti ucsata acsatwa apayaniractajja, mä fiestarusa jutapcaspa uqhamaw purintanipjjaraquejja; Tatay, juman colerasiñama urunsti, janiw qhitis khespcaraquiti. Cawquïrinacarutejj nayajj uywcta, yatichcaracta, ucanacarusti uñisirinacaw jiwayawayjjaraqui.\n137. Tatay, jumajj asquïtawa, camächit arunacamajj chekapawa.\n138. Takpach arsutanacamajj asquiwa, arunacamajj chekaparaquiwa.\n139. Arunacamar munañaw take cun armayitu, uñisirinacajjajj arunacamat armt'asipjje.\n140. Arsutamajj wali yant'ataw uñjasi, uywatamasti arsutamaruw munasi.\n141. Jan yäkataquïtwa, jisc'achataraquïtwa, ucampis janiw arunacamat armascti.\n142. Chekapar uñjañamajj wiñay asquiwa, yatichäwimasti chekaparaquiwa.\n143. Llaquisiñanacamp jan walt'añanacampiw catuntitu, arunacamasti cusisiyituwa.\n144. Arsutanacamajj chekapapuniwa; amuyt'a cancañay churita, nayasti jacañ jicjjatä.\n9. Qhititejj Diosan leyiparu jan ist'añ muncani ucarojja, Diosajj janiw mayisitapjja ist'caraquiniti.\n10. Qhititejj asqui jakenacaru jan wali thaquinjama irpani ucajja, jupa pachpan sipita waquichataparuwa jalantascani, ucampis jan juchan jakenacajj cunatejj asquïqui ucwa catokapjjani.\n1. Iyawsirinacarojj amtayaraquim, marca apnakerinacaru, jilïr autoridadanacarus ist'apjjañapataqui, uqhamarac cunatejj sumäqui uc lurañataquis janc'aquïpjjañapataqui.\n2. Janiraqui qhiti toksa jan waljja parlapjjpati, jan ucasti sumanquirïpjjpan, uqhamarac munasiñani llamp'u chuyma takenirusa uñacht'ayasa.\n3. Jiwasajj nayrajj uqham jan amuyt'anïpjjaraquïyätanwa, Diosar jan jaysiri, chhaktata, uqhamarac cunayman jan wali munañanacan esclavopäyätanwa. Ñankha lurañanacana, envidiasiñanacana jacascaraquïyätan uñisita, uqhamaraqui jiwascam uñisisisa.\n4. Ucampis cunapachatejj Khespiyir Diosajj qhuyapayasiñapa, munasiñapsa take jakenacaru uñacht'ayistojja,\n5. janiw cuna asqui luratas laycuti, jan ucasti qhuyapayasiñap laycuwa khespiyistu jarekäwi toke. Kollan Ajayu toke machakat naciyaraquistu machak jacañ churasa.\n6. Khespiyir Jesucristo tokew Diosajj Kollan Ajayu jilarquir churistu,\n7. uqhamat qhuyapayasiñapan jiwasar catokañapataqui, uqhamarac wiñay jacañ suyt'ctansa uc catokañasataqui.\n8. Aca arunacasti chekawa, nayajj juman ch'aman sayt'asiñam munta, qhitinacatejj Diosar iyawsapjje ucanacajj asqui lurañanacaru uchasipjjañapataqui. Ucanacajj asquiwa sumaraquiwa taketaquisa.\n9. Ucampis jan munamti jan wali jisct'anaca, nayra arunaca, ch'ajjwanaca, uqhamarac Moisesan leyipjjata ch'ajjwañanaca. Ucanacajj inamayawa, jan cunatac asquiraquiwa.\n10. Maynitejj iglesian jan walt'aycchi jaljtayasa, ucarojj mä pä cuti ewjjt'am, ucattejj jan ist'ätam ucqhajja, ankar jakonucjjam.\n11. Ucampejj yattawa uca jakejj aynacht'jjatapa, juparusti pachpa juchapawa juchañchasqui.\n12. Cunapachatejj qhitancäma Artemasaru jan ucajj Tiquicorusa ucapachajja, jutañamapuniwa nayamp Nicopolisan jiquisiri, juyphi horasasti ucancañwa amtasta uca laycu.\n13. Jumajj yanapt'apunïtawa cunansa Zenas abogadorojja, uqhamarac Apolosarusa cunajj waquischi uc churasina, uqhamat jupanacajj sarasipcañapataquiqui, janiraqui cunas pist'pati jupanacan saräwinacapana.\n14. Uqhamaraqui jiwasanquirinacajj yatekapjjpan asqui luraña, yanapt'añansa pist'ayasiñ horasanacajja, jacäwinacapan asquïñapataqui.\n15. Take qhitinacatejj nayampïsqui ucanacajj aruntanipjjtamwa. Iyawsañan munat jilatanacasaru aruntaraquim. Diosajj qhuyapayasiñapa take jumanacjjaru churanpan.


Uka jan walt’awinakax mä machine de metal mesh guarding de pantallan uñacht’ayata - China Boegger.\nUkatx jikxatasi:Utax > Products > Security > Tipo yatiw>Machine metal uksan uñt'ayata.\nUka machines metal uksan jilïr irnaqäwix wali askiwa, industrial ukhamarak jakäwipampiw utji. Mä chiqpach uñt'ayasiñax wali suma irnaqäwinakax janiw uñt'ayasi, ukat yaqhipanaka, Ukakipkarakiw irnaqirinakan jark’aqaspa. Ukat jach’a uñakipampiw utji, Uka machines de metal uksanx wali askiwa. Uka machines ukat machines engravurado ukanakan jan walt'ayata.\nUka jan walt’awinakax uñt’atawa.\nJuk’ampirus jach’a ch’axwawinaka.\nUka irnaqirinakar jark'aqañataki.\nUkampirus jan walt’aykiti.\nJuk’ampirus juk’amp jakawimpi.\nAplicaciones de metal uksan uñt'ayat\nMachine metal uksan uñacht’ayatax jilpachax jan walt’awinak apnaqasiwa, jisnawa CNC maquinina, sawing machine, planer, Machinas electricas, machines de grindación ukat machines engraving ukhamarak centros de procesación ukanakanx.\nUka aplanjam apnaqäwinakax machine guardias\nJutïr :Chainmail gloves\nKunjamakitix jan walt’awinak utjañapataki?\nKunjams standards ukanakatakixJichhax?Short pitch (SWM): diagonal de node base de node uksan jikxatasi.Wali jach’a pitch (LWM): diagonal de diamantes de node uksan jikxatasi.Juk’ampirus juk’amp ch’ama...\nUka jan walt'äwinakax\nUka jan walt’awix metal ukhamawa, ukhamarakiw metal ukhamarakiw pä ukat tunka kutiw utji. Ukakipkarakiw metal ukham sutimp uñt'atawa, ukhamarakiw uñacht'ayata. Uka plate de metal ukhamarak metal plate...\nUka jan walt’awinakaw utji?\nKunjamas walxataJichhaxUkax utji?Short pitch (SWM): diagonal de node base de node uksan jikxatasi.Wali jach’a pitch (LWM): diagonal de diamantes de node uksan jikxatasi.Juk’ampirus juk’amp ch’amancht’...\nUka machaq uñt'ayaspa?\nUka uñt'ayat Aka metal ukhamawa, ukhamarak uñt'ayasi. Aka pä metal uksanakax janiw kipkiti. Aka uñacht’awix wakicht’atawa. Uka chhaqtayañatakixJichhaxUkhamarakiw ch’axwawinak uñjasi. Ukax mä jach’a ch...\nUka jan walt’awinakax uñacht’ayata.\nAplicación uñacht'ayatJichhaxKunjamakitix utt'ayata.Jilïr irnaqäwix nayrïr kutiw plate de metal uksan apnaqäwix mayjt’ayañatakiw apnaqasi. metal plate ukhamawa.Uka jan walt'ayata:PVC, dipping (plastó,...\nMaterial de pantalla metal uñacht'ayat\nNayraqatax,Pantall metal uñstatSapakutiw wart’äwinak uñacht’ayapxäna. Kunawsatix yatiqañ utax jan walt’ayata. Ukatx Dominique Perrault, mä jach’a architecto francés, Aka uñacht’ayapxäna, ukhamarakiw a...\nPermeabilidad ukhamarak wali suma uñt'atawa.Pantall metal uñstatUkampirus qhanancht’asipxaspa, qhanancht’asipxañapataki. Ukhamarakiw pirqanakax ventilación utjaspa ukhamarak jan walt’ayañataki. Ukampi...\nTeknología de superface de distribución de metal de guardingdata ukhamanwa.\nMachine metal uksan uñt'ayata.Uka jan walt’awinak uñacht’ayata: Uka jan walt’awinakax janiw apnaqirinakarux janiw apnaqäwimpi, wali suma, wali ch’axwawinaka. Uka jan walt'äwinaka, jan walt'äwinak uñt'...


Bible in one year - Aymara Bible 1997 - December 14\n1. Ist'apjjam aca arunaca, Basananquir kamir warminaca, qhitinacatejj Samaria kollunacan utjapjjta ucanaca, jumanacasti pobrenacarojj jachayapjjtawa, jan cunanirusti t'akhesiyapjjaractawa, chachanacamarusti “vino apanipjjam umañataqui” sapjjaractawa.\n2. Kollanätap laycuw Tatit Diosajja juramentompi arsuwayi. “Ganchonacamp catuntata apapcätam uca urojj jutasquiwa; wawanacamas ansuelompi catuntataraquïniwa.\n3. Perka p'iysutanac toke sekequiw mistuwayapjjätajja, ucatsti Hermón kollu tokeru aparpayatäpjjätawa.” Uqham siw Tatitojja.\n4. “Sarapjjam Betel marcampiru, Gilgal marcampiru, ¡ucansti juc'ampi juchanac lurapjjam! Alwanacasti sacrificionacamjja apapjjaraquim, sapa quimsa ururaqui diezmonacamsa churapjjam.\n5. Jan levaduran t'ant'a nact'ayasa yuspagarasina ofrenda loktasipjjaraquim, yatiyapjjaraquim take chekana ofrenda churapcäta ucanacsa, niyaquejjay jumanacataquejj uqham lurañajj sumächejja.” Uqham siw Tatitojja.\n6. “Qhititejj jumanacaru take marcanacana mank'at awtjayqui ucajj nayätwa, qhititejj take chekana jakenacarojj mank'aña pist'ayqui ucajj nayätwa, ¡ucampis jumanacajj janiw nayarojj cutt'anipctati!” Uqham siw Tatitojja.\n7. “Cosecha horasataqui quimsa phajjsi faltquipansa jalljja janiw apayanipcsmati. Mä marcarusti jalljja puriyaractwa, mayarusti janiraqui; mä chekarusti jallojj puriwa, mä chekasti umatjamajj pharsuscaraquiwa.\n8. Jakenacajj marcat marcraqui uma thakasajj sarapjjäna, umat pharjayasitanacapasti janipuniw apaktcänti; ucampis jumanacajj janiw nayarojj cutt'anipctati.” Tatituw ucjja arsuwayi.\n9. “Azot'ipjjaracsmawa junt'u thayanacampi, alinacsti usunacampiraqui; huertonacapsa, uva yapunacaps pharsuyaractwa; higo kokanacapsa, aceituna kokanacapsa t'ijut'ijunacaraquiw mank'suwayjjejja; ¡ucampis jumanacajj janiw nayarojj cutt'anipctati!” Uqham siw Tatitojja.\n10. “Egipto marcar apaycayätsa uqham mä t'akhesiñaracwa jumanacarojj apayanipjjaracsma, waynanacarusti guerran jiwarayaractwa, caballonacapsti uñisirinacaparuraquiw catjjaruytjja; campamentonacan jiwaratäcän uca k'aphinacsa muqhirayaractwa, ucampis jumanacajj janiw nayarojj cutt'anipctati.” Uqham siw Tatitojja.\n11. “Sodoma marcampiru Gomorra marcampiru tucjcäyätjja uqhamaracwa jumanacarojj tucjapjjaracsmajja, ninat apsut mä sanc'ar uñtataraquiw kheparapjjtajja, ¡ucampis jumanacajj janiw nayarojj cutt'anipctati!” Uqham siw Tatitojja.\n12. “Ucatwa, Israel marca, jumampejj uqhamaraqui luräjja, ucsti lurapunïwa, ¡waquicht'asim Diosamampi jiquisiñataqui!”\n13. Qhititejj kollunacsa, thaysa lurquejja, jakerus amtäwinacapsa yatiyaraqui, jaypt'aycaraqui, khanjtayancaraqui, wali alto kollunac toksa sarnakcaraqui ucasti, Take Ch'amani Dios Tatitu, sataw sutipajja.\n1. Ist'apjjetay arunacajja israelitanaca; cuna llaquisiñtejj jumanac contra arsctjja ucanaca:\n2. Suma k'oma Israel marcajja liwisjjewa; jan mayamp sartquiriw liwisiwayi, quipca orakepjjaru liwitattataw khepari, janiw qhiti waytiris utjquiti.\n3. Aqham siw Tatit Diosajj israelitanacarojja: “Mä marcatejj warank chachanaca guerraru qhitanejja, patacaniquiw cutt'anjjanejja; mä marcatejj pataca qhitanejja tuncaniquiw cutt'anjjaraquinejja.”\n4. Aqham siw Tatit Diosajj israelitanacarojja: “Nayaru thakapjjeta, ucatsti jacasipcätawa.\n5. Jan Betel marcarojj thakapjjamti; janirac Gilgal marcarus sarapjjamti, ni Beerseba marcarus sarapjjamti, Gilgal marcasti preso apatäniwa, Betel marcasti k'ala tucjataraquïnwa” sasa.\n6. Tatitur thakapjjam, ucatsti jacasipcätawa; jan ucasti jupajj ninjamaw aktani Israel marcjjarojja, janiraquiw uc jiwarayirejj qhitis Betel marcanjj utjcaniti.\n7. ¡Ay cunaquïcani jumanacataquejja leyinacajjsa c'allc'uru tucuyapjjatamatjja, uqhamaraqui cheka uñjäwsti taquichasipjjatamata!\n8. [8-9] Tatituw lurawayi jan jact'cay warawaranacjja, arumsti ururu tucuyaraqui, ursti ch'amac arumaru tucuyaraqui, kotanquir umanacsa jawsaraqui, ucsti orakjjaru wartaraqui. Jupaw antutani ch'amaninacjjaru tucjatäñapsa, juparaquiw apaniraqui ch'amaninacjjarojj tucjatäñapsa. Sutipasti, Tatitu Diosawa.\n10. ¡Ay, cunaquïcani jumanacataquejja, chekapa uñjirirusti uñisipjjtawa, ñankhachapjjaractawa cheka testigot sayt'irirusa!\n11. Janiw kalat lurasipcta uca suma utanacan jacapcätati, janiraquiw uca suma uva yapunac yapuchasipcta ucats vino umapcätati. Pobrenacar taquichasipjjatamata, uqhamarac trigotsa impuesto apsupjjatamampitjja.\n12. Nayajj yattwa walja ñankha lurapjjatanacama, uqhamarac jach'a juchanacamsa; asqui jakerojj t'akhesiyapjjtawa, kollke catokasina, quejanacansti pobrerojj janiw arjjatapctati.\n13. Ucatwa yatiñanïqui ucajj amuquejja, urunacajj jan walëjjatap laycu.\n14. Cunatejj asquïqui uc thakapjjam, jani jan walïqui ucjja, jacapjjañamataqui. “Take ch'amani Tatitu Diosajj jiwasampïsquiwa” sasa, parlapjjatamajja uqhamatwa chekänejja.\n15. ¡Jan walïqui ucjja uñisipjjam! ¡Sumäquis ucjja munapjjam! Tribunalanacansti chekapar uñjañajj utjpan; inach uqhamat take ch'amani Tatitu Diosajj qhuyapayasispa Israel marcan jilt'irinacaru.\n16. Aqham siw take ch'amani Tatitu Diosajja: “Take plazanacanwa jachañajj utjani, take callenacanwa warariñajj utjani, pampan utjirinacarusti llaquisiñaruraquiw jawsapjjani, uqhamarac jachiri jakenacarusti jachañaruraqui.\n17. Take uva yapunacanwa jachapjjanejja, cunapachatejj nayajj mutuyiri jutcä ucqhajja.” Saraquiwa Tatitojja.\n18. ¡Ay cunaquïcani Tatitun urupan puriniñap munapqui ucanacataquejja! ¿Yatipjjtati cunjämäcanitï uca urojj jumanacataqui ucjja? Uca urojj ch'amacäniwa, janiw khanäcaniti.\n19. Cunjämatejj mä jakejj leonan nayrakatapat jaltcasajj mä osompi jalthapejja, uqhamäniwa, jan ucajj, maynejj utaparu mantasina perkaru catt'asi, ucatsti juparojj mayac catarejj achji, uqhamäniwa.\n20. Jïsa, Tatitun urupajj ch'amacäniwa, janiw khanäcaniti; lajja ch'amacapunïniwa, janiw acch'a khanas utjcaniti.\n21. Fiestanacamjja uñistwa, janiw yäkcaractsa, jach'a tantachasïwinacamas janiw nayatacjamäcaraquiti.\n22. Uywanacsa, uqhamaraqui granonacsa sacrificiot naqhantayasa loktasipcam nayatac sasa, granotsa ofrendanaca churasipquita, janiw ucanac muncti, janiw catokcäti liq'i vaca callunaca sumancthapiñ sacrificiot loktatanacamsa.\n23. ¡K'ochunacamjja nayat jithekayapjjeta; janiw ist'añ muncti arpanaca tocatanacamsa!\n24. Ucat sipana, chekaparu uñjäwejj walja umanacjam jalpan, asqui sarnakañasti jalsur umjam jan tucusquiriraquïpan.\n25. “Israelitanaca, jumanacasti pusi tunca mara wasaran sarnakcasajja, ¿churapjjestati loktäwinaca, uqhamaraqui ofrendanacamsa?\n26. Ucampis, jichhajj apapjjañamäniwa Sicut, uqhamaraqui Quiyún uca jumanacan lurata diosanacama.\n27. Jumanacarojj Damasco marcats juc'amp jayaruw jakonucupjjäma.” Uqham siwa Take Chamani Tatitu Diosajja. Ucaw sutipajja.\n5. Asqui jakejj mutuyitpan, suma jakejj tokenoketpan, ucanac catokañataquejj janiw jaltcäti; mutuycatpachas Tatitut mayisiscaquïwa.\n6. Ñankha luririnacan jilïrinacapajj karkanacat nuct'atäpjjaniwa, arunacajjan asquïtap uñjapjjani.\n7. Ch'aqhanacapajj sepultur jac'an willitatatäniwa, orak sucachsutajj jist'artquejj uqhamäpjjaniwa.\n8. Tatay, nayranacajjajj jumaruw uñtantam, jumaruw imantasiñatac maqhatansma, janiquiy apanucustati.\n9. Jalantañajjatac uchat sipitat khespiyita, ñankha luririnacan sipitapat jarc'aketa.\n10. Ñankha luririnacajj pachpa sipitanacapar jalantapjjpan, nayasti ucchañcamajj sarantascaquïwa.\n26. Waljaniw jilïrin chekapar uñjañapa thakapjje, ucampis Tatituquiwa chekapar uñjirejja.\n1. Uca pasatatsti alajjpachwa uñtta, ucatsti uñjaractwa alajjpachanjja mä puncu jist'aratäsquiri. Kalltan trompetar uñtat parljjayquitän uca arusti saraquituwa: “Maqhatanim acaru ucatsti cunanacatejj acat kheparu lurascani ucanac uñacht'ayäma” sasa.\n2. Uca horasasti Kollan Ajayun apnakataw nayajj uñjasta, alajjpachansti mä trono uñjaracta, ucansti mayniw kont'atäscäna.\n3. Uca tronon kont'atäcän ucasti c'ajquir jaspe jan ucajj cornalina kalar uñtataraquïnwa. Tronoparusti mä cürmiraquiw muyuntäna, ucasti esmeralda kalar uñtataraquiw c'ajäna.\n4. Uca trono muyuntatasti yakha trononacaw utjaraquïna, ucanacasti pä tunca pusinïnwa. Uca trononacansti pä tunca pusini ancianonacaw jank'ot ist'ata uqhamarac kori coronanacan asjjatata kont'atäsipcaraquïna.\n5. Uca tronotsti llijullijunaca, uqhamarac k'ejjok'ejjonacan suenatapaw mistuniraquïna. Uca trono nayrakatansti pakallko jach'a nina mechanacaw akaraquïna, ucanacasti Diosan pakallko ajayupawa.\n6. Uca trono nayrakatansti mä suma ch'uwa kotar uñtataw utjaraquïna, mä vidrior uñtatjama. Uca trono taypinsti uqhamarac uca muytatasa, pusi jacasquirinacaw utjaraquïna, ucanacasti nayräjjarusa khepäjjarusa walja nayranacanïpjjänwa.\n7. Aca pusi jacasquirinacasti, maynïrejj mä leonar uñtatänwa, maynïristi mä orko vacar uñtataraqui, maynïristi jake ajanut ajanuni, maynïristi jalanakasquiri mä jach'a pacar uñtataraquïnwa.\n8. Uca pusi jacasquirinacasti sapa maynis sojjta chhekhancamänwa, patatsa mankhatsa nayranacamp phoksuta. Arumay ururaquiw jan samaras sapjjäna: “¡Kollana, kollana, kollana, Take ch'amani Dios Tata. Jupajj utjascapunïnwa, utjascaquiwa, jichhas utjascaquiniwa!”\n9. Sapa cuti uca pusi jacasquirinacajj, qhititejj tronon kont'atäqui, uqhamarac wiñayataquis jacasqui ucar yupaychapqui, yuspagarapcaraqui ucqhajja,\n10. uca pä tunca pusini jilïrinacajj jupa nayrakataruw quillt'asipjjäna, ucat yupaychapjjaraquïna qhititejj wiñayan wiñayapataqui jacasqui ucaru. Coronanacapsti jupa nayrakataruw asakasipjjäna, sapjjaraquïnwa:\n11. “Tata, nanacan Diosajja, jumajj asquïtawa jach'añchäwi, gloria, uqhamarac munañanïña catokañataquejja. Jumaw take cuns ina ch'usat lurtajja, munañamataracwa take cunas jacascaraqui, juman uscutaraquiwa.”


Global Voices Aymarata » Mayni renos indígena uksankir awatiriw Siberia markan petroleo uksat sartasi · Global Voices Aymarata » Print\nJaqukipäw uñt'ayata/apkatata 25 sata qallta phaxsi 2015 19:32 GMT 1\t · Qillqiri 350.org (es) ukan jaqukipiri\tLaura Amoeiro San Miguel, Chambi Choquemisa\nCategoria-naka: Europa Central y del Este, Rusia, Citizen Media, Indígenas, Medio Ambiente\nAkax qillqatax  Mikhail Matveev jupan qillqatawa, 350.org  ukhataki, Global Voices ukan wasitamp uñt'ayatawa.\n17 llumpaqa paxsinx tribunal provincial del Distrito de Surgut en la Siberia rusa ukanx mä phichqa t’aqanak uñjt’awiw utjäna. Sergey Kechimov, jupax Yugra markankir rinunak awatir  ukhamarak mä jalantir Khanty markachiriwa, jupax jucha luririrjam uñkatatawa, Surgutneftegaz – una de las mayores compañías petroleras rusas ukan innaqirinakapar jiwayañamp asxarayatapat akusatarakiwa. sititi sintinsiyaskan ukjax mä pä mar mutuñ utan llawintataspawa, khä código criminal ruso ukarjamaxa.\nKechimov ukax  mä jisk’a tilitu ukham uñjataspawa, ukhamarak mä p’inqjam markachirinakan uñjataspawa. Aka kasu ukarjamaxa, ch’axwawix qalltiw kunawsatix Kechimov jupax khä compañías petroleras irnaqirinakan mä anupar kunalaykutix rinupar jiwayatapat ukhmarak jupar achjatapat illapt’katayna ukjata. Kechimov jupax aka laq’a achachilanakajan uraqipat sarpaxam ukhamarak mä payllawi churapxita ukham ukanak sas ukjax mä armampiw uñachjayasipkitüna sasaw sapxit siwa khä compañías petroleras ukan irnaqirinakaxa.\nMarkachirinakatakix militar pachanakakaspas ukjamw amuyasi  – thakhi jark'antäwinakampi, kunayman jan wali amuy laphi qillqatanakampi.\nKechimov ukan mayiwipx aka  Change.org ukan uñjasma.\nURL to article: https://aym.globalvoices.org/2015/09/7502\n rinunak awatir: http://reindeerherding.org/\n Kechimov ukax: http://www.iwgia.org/news/search-news?news_id=1232\n militar pachanakakaspas ukjamw amuyasi: http://www.greenpeace.org/russia/ru/campaigns/oil-spills/indigenous/?utm_source=justcoz


Oseas 13 - Holy Bible [Aymara Bible 1997] - (Ose 13)\nCunapachatejj Efrainanquir jakenacajj parlapjjän ucqhajja, Israelanquir yakha tribunacajj juparojj ajjsarapjjänwa; ucampis Efrainajj jiwawayjjewa cunapachatejj juch lurcäna Baal diosaru yupaychasa uca urutpacha.\n¡Jichhas juchjja lurasipcaquiwa! Kollkenacap umatatayasinsti c'ari diosanacwa lursusipjje, cunjämarutejj munapqui uqhamaru, yakha diosanac luririnacan amuyuparjamaraqui. Ucatsti sapjjaraquiwa: ‘Sacrificionac loktapjjam’ sasa. Jakenacasti vaca kallur uñtata c'ari diosanacaruw jamp'atipjje.\nUcatwa jichhajj alba urpur uñtata, willjta sullar uñtataraqui mäqui chhaktapjjani, thayan apat t'unar uñtata, cocinat mistur jiwk'er uñtataraqui.\nTatitojj siwa: “Naya Tatituwa juman Diosamätjja, Egiptonccäyätasa ucqhatpacha; jan qhitirus Diosamatjja uñt'asimti, jan ucasti nayaruqui, nayaquiraquïtwa juman khespiyirimajja.\nNayaw uca nina ch'alla orake wasaranacanjja imaraquïyäsma.\n“Ucampisa cunapachatejj jumanacan mank'añanacamajj jilarjjän ucqhajja, chuymanacamanjja wal jach'achasipjjäyätajja, nayatsti armasjjapjjaraquïyätawa.\nUcatwa jichhajj jupanacataquejj nayajj mä leonar uñtatäyäjja, cunjämtejj mä leopardojj thaquinjja mank'antañataqui suyjjatquejj uqhama.\nWawanacap chhakhayasiri osar uñtataraquiw jupanacarojj thaquin jicjjatä, ucatsti jisc'a jisc'a chuymapjja tucjä. Mä leonar uñtataraquiw pachparu jupanacjja mank'antä; mä monte animalar uñtataw jupanacarojj tucjä.\nTucjämaw jichhajj, Israel, janiraquiw qhitis jarc'akcätamti.\nJichhasti, ¿cawquincarac reyimasti take marcanacamana jumar khespiyañataquisti? ¿Cawquincarac jilïrinacamasti, qhitinacarutejj reyinacsa maycayäta ucanacasti?\nJumampi coleratäsinwa reyinacjja churayäsma, ucatsti coleratäsinracwa jumatjja apakjjsma.\n“Efrainan ñankha luratanacapajj kellkatawa; jucha luratanacapasti suma kellkantataraquiwa.\nIsraelarojj naciñap horasajj purinjjewa, ucampis mä jan wali wawawa, janiraquiw naciñataquis suma waquicht'asquiti, uqhamat sum naciñapataquejja.\n¿Sepulturatjja jupanacar khespiyaraquïti? ¿Jiwañatsa khespiyaraquïti? ¿Jiwaña, cawquincarac t'unjiri jach'a ch'amamasti? ¿Sepulcro, cawquincaraqui jan wali lurañanacamasti? ¡Janiw aca jakenacatjja juc'ampi qhuyapayascjjäti!”\nIsraelajj mä suma pankarar uñtatäcchinisa, inti jalsu toket thayajj jutani, wasaran wali thayquis uca Tatitun thayapa, ucatsti uma jalsunacapsa, phuch'unacapsa k'alwa wañt'ayani. Uñisirimaraquiw apasjjani suma alhaja imasitanacapsa.\nSamaria marcasti mutuyäwi catokaraquini, Dios contra sayt'asitap laycu. Espadampi jiwarayatäpjjaniwa, wawanacapasti oraker jisctascama jiwarayataraquïniwa, usur jake warminacan puracanacapas jist'ataraquïniwa.


Ezequiel 47 - Holy Bible [Aymara Bible 1997] - (Eze 47)\nUca jakesti uca khepatjja templo mantañawjaruw irpanjjaraquitu. Ucat ucan uñjaracta puncu mankhatjja uma jalsusinquiri, uca umasti inti jalsu tokeruw jalascaraquïna, cawcsarutejj templojj uñtatäcän ucsaru. Uca umasti templon cupëjjapwa jalacascaraquïna, altarat aynacha tokeru.\nUcat templon orakenacapata irpsjjaraquitu, amstäjja puncu chekanjama, ucatsti ankäjja toke muytayaniraquitu, cawquïri mantañatejj inti jalsu token utjcän ucar puriñcama. Uca puncut aynacha tokensti mä juc'a umaw jalsuraquïna.\nUca jakesti tupt'añ pita apt'ataraquiw mistuwayi inti jalsu tokeru, ucatsti pheska pataca metronaca tupt'araqui. Nayarusti uca jalir umwa irpcatawayaraquitu; umasti cayu mokonaccamaw puriraquitäna.\nUcatsti yakha pheska pataca metronaca tupt'araquïna, ucatsti uca jalasquir uma irpcataraquiquitu, ucansti umajj konkorcamaw puriraquitäna. Yakha pheska pataca metronaca tupt'aniraquïna, ucatsti uca umanjam irpcataraquiquitu; aca mänjja uca umanacajj cinturcamaw purjjaraquitu.\nYakha pheska pataca metronacampwa tupt'araquïna, ucasti mä jach'a jan pascaya jawiraw tucuwayjjaraqui; uca jawirasti wali jach'a jawiraw tucjjäna, umanacapasti waljapunïnwa tawumpi pascatañjamaquïnwa.\nUcat saraquitu: “Jichhajj wal amuyam cuntejj uñjctas uca” sasa. Ucatsti jawir thiyanjam cuttayanjjaraquitu,\nuca jawira thiyanacansti walja kokanaca uñjaracta.\nUcat saraquitu: “Aca jawirajj inti jalsu tokeruw sarawayi, ucatsti Jordán jawirar puriñcamaw sararaqui, Mar Muerto sat jach'a kotaruw mantjjaraquini. Cunapachatejj ucar purjjani ucapachasti uca kotan umanacapajj mojjsa umaruw tucjjaraquini.\nCawqui chekansa, cawqharutejj aca umanacajj purcani ucansti walja animalanacaw jacasipjjaraquini uqhamaraqui chawllanacasa. Aca jawiran umanacapasti c'allc'u umanacjja suma mojjsa umaruw tucuyaraquini, ucatsti take casta jacañaw utjaraquini.\nEn-gadi sisqui ucat kalltasina En-eglaim sisqui ucacamaraquiw chawlla caturinacajj utjaraquini, ucanwa känanacapsa wañacht'asipjjaraquini. Ucansti cunjämatejj Mediterráneo sat jach'a kotanjja cunayman casta walja chawllanaca utjejja uqhamaraquiw utjani.\nUcampisa jokho chekanacana uqhamaraqui ñek'enacansa janiw suma mojjsa umajj utjcaraquiniti; c'ara umaquiw utjani, ucasti jayu apsuñataquiquiw waliraquïni.\nUca jawira thiyanacansti purapcatanjja cunayaman casta frutanaca achuri kokanacaw jilaraquini. Uca kokanacan laphinacapasti janipuniw willirtcaniti, jan samart'asaw uca kokanacajj achuraquini. Sapa phajjsiw achupjjaraquini, templot mistquejja uca umampi karpatäpjjatap laycu. Uca achunacasti mank'añataquïniwa, laphinacasti kollataquiraquïniwa.\nTatitojj aqham siwa: “Israelan tunca payani tribunacapajj cuna oraktejj herenciata catokcani ucan korpanacapasti aqhamäniwa. (Josearusti pä ucqhaw wact'araquini).\nNayasti jumanacan nayra awquinacamaruw juramentompi churañataqui arsuyätjja. Jichhajj mayaqui jaljasipjjam. Jumanacan orakemäniw aca marcajja.\n“Amsta tokenquir korpasti, Mediterráneo sat jach'a kotat kalltasina, Hetlón sisqui uca marcanjamwa pasaraquini, uqhamaraqui Zedad sisqui uca marca cheksa,\nBerota, uqhamaraqui Sibraim sisqui uca marcanaca cheksa (ucanacasti Damasco, uqhamaraqui Hamat ucanwa jicjjatasipjjaraqui), uqhamaraqui Hazar-haticón sisqui uca chekasa (ucasti Haurán sisqui ucampiw korpasiraqui).\nUqhamaw amsta tokenquiri korpajj Mediterráneo sisqui uca jach'a kotat sartawayani, ucatsti Hazar-enán sisqui ucacamaw puriraquini, amsta tokerusti Damasco uqhamaraqui Hamat sisqui uca orakenacaw khepararaquini.\n“Inti jalsu toket korpasti Haurán uqhamaraqui Damasco sisqui uca marcanacatwa sartaniraquini, Tamar sisqui uca marcanaccamaw puriraquini, Mar Muerto sisqui uca jac'ana, Jordán jawiranjamwa sararaquini, ucasti korpat sirviraquini Galaad sisqui uca orakempi Israel orakempita.\n“Aynach tokenquiri korpasti Tamar sisqui uca chekat sartanisasti Meriba-cades sisqui uca ch'ojjña chekwa pasaraquini, Egipto jawiranjama, jach'a Mediterráneo kota lacaru puriñcama.\n“Inti jalanta toketsti korpajj jach'a Mediterráneo satäquis uca kotataraquïniwa. Egipto korpat sartasina, jach'a kota lacar puriñcama, cawquïritejj Hamat sisqui uca mantañancqui ucacama.\n“Uca orakenacaw Israelan tunca payani tribunacaparojj laquintatäni.\nUca orakesti jumanacarojj herenciatwa wact'apjjätam, cawquïri jakenacatejj yakha marcanacat jutasina jumanac taypina jacapcani, uqhamaraqui wawanacanïpcani ucanacarusa. Ucanacarusti Israel oraken yurirïpcaspasa uqhamwa uñjapjjäta. Cunapachatejj uca orake Israel tribunacar laquintapcäta ucapachasti jupanacarojj wact'araquiniwa.\nYakha marcat jutirinacarusti, cawquïri tribunjjay jacapjjchini ucanwa orakejj jupanacarojj wact'araquini. Naya Tatituw ucjja arsta.